
NACIONAL 


Den 2005 na Instituto di Cultura 

5 promocion cu forsa retroactivo y 2 empleado tuma den 
servicio pa un gasto extra total di 12S.441 florin 


C entrale Accountantsdienst 
a emiti un raport reciente- 
mente cual ta devastador pa 
Minister Ramon Lee. E raport 
ta un investigacion, no mucho 
profundo, cu a wordo haci riba e 
maneho na Instituto di Cultura. 
Unda e maneho ta laga hopi di 
desea. Un maneho cu e manda- 
tario Lee ta responsabel pe y cu 
ta haci cu Prome Minister sigur 
mester hala su orea. 

Apesar di tur e bunita palabranan 
cu ta wordo bisa cu mester man¬ 
tene nan mes na presupuesto, 
na Instituto di Cultura, e presu¬ 
puesto a wordo sobrepasa pero 
tambe a wordo cuestiona e asunto 
di subsidio y cu a tuma personal 
nobo den servicio (red: Siendo cu 
tin un personeelstop). 

CAD ta bisa bon cla cu e placa 
cu a wordo gasta dimas, e.o. di 
personal, ta enpugna cu articulo 
31 di Ley di Comptabilidad. 

E raport aki, cu ta bai riba e 


periodo di 2005, ta bisa cu e ana 
en cuestion tabatin 5 promocion 
cu forsa retroactivo cu a haci un 
diferencia di 78.240 florin y a 
tuma dos persona nobo den ser¬ 
vicio pa un total di 50.201 florin. 
Y pa colmo Gobierno den 2005 
pa prome biaha a paga un “voor- 
jaardspemie” na personal cu a 
costa 12458 y cual suma no tabata 
presupuesta. 

Loke sigur ta un peso p’e presu¬ 
puesto di Instituto di Cultura t’e 
gastonan di salario di un em¬ 
pleado cu ta na disposicion di un 
otro departamento, cu por wordo 
considera un tipo di subsidio. 

Den e cuadro aki nan ta conseha 
pa e tipo di gastonan aki wordo 
poni riba un otro post di e presu¬ 
puesto, pasobra e no ta duna un 
bistå real. 

Pero tambe CAD a bin constata 
cu na ICA tin 3 persona trahando, 
cu nan salario total ta 160.040 
pero cual salario ta aparece riba 


presupuesto di Museo Archeo- 
logico. Aki tambe nan ta haya cu 
mester bini un cambio pa duna 
un bistå real di e situacion. 


Ya caba CAD a informa Directie 
Personeel en Organisatie (DPO) 
pa pone e empleadonan en cues¬ 
tion den e rubrica concerni. 



Gobierno mester ta preocupa 

Caida di benta di auto cu 38%, tambe ta afecta 

entrada di Gobierno 



J uan David Irausquin 


Segun Juan David Irausquin 


J uan David Irausquin, 
fuera di ta Presidente 
di ATIA, e ta tambe 
un di e dononan di un 
cardealer. Y manera ta 
conoci, aigun dia atrås, 
otro cardealer, esta Hans 
Schnog a anuncia cu 
benta di auto a cai cu 
38%, loke cu Juan David 
Irausquin a confirma 
tambe. 

Loke cu a ser remarca, 
con bin cu benta di auto 
ta bayendo atrås, mien- 
tras cu na Ontvanger e 
numbernan di auto si ta 
aumentando. Riba esaki, 
Juan David Irausquin a 
duna di conoce, cu esaki 
tin diferente factor. Esta 
auto nobo a ser bendi, e 
autonan bieu no ta ser 


kita for di caminda y ta 
keda den uso y banda di 
esaki te ainda tin im- 
portacion di auto for di 
exterior, cu no ta pasa 
via di ningun agencia di 
auto. 

Juan David Irausquin a 
sinti e necesidad tambe 
pa reacciona riba e po- 
nencia di un miembro di 
Gobierno, kende a bisa 
di ta contento cu benta 
di auto a cai, pasobra tin 
demasiado auto caba riba 
nos camindanan. Fuera 
di esei, cu tog masha 
placa di benta di auto ta 
bai pa exterior. 

Esaki ta algo incorecto, 
pasobra 50% di benta di 
tur auto ta bai den caha 
di Gobierno. Kier men 


Gobierno ta haya for di 
benta di auto un entrada 
substancial. Di e 50% cu 
ta keda p’e cardealer, y 
for di esaki mester paga 
BBO, paga e emplead¬ 
onan, nificando cu un 
parti substancial ta keda 
na Aruba. 

Pesei si tin aigun gober- 
nante ta contento cu 
benta di auto a cai cu 
38%, mas bien nan mes¬ 
ter ta preocupa pa nan 
mes. Pasobra e cantidad 
di placa cu benta di auto 
ta genera pa caha di 
Gobierno, ta substancial. 
Kier men si benta a cai 
cu 38%, entrada di Gobi¬ 
erno tambe a bai atrås cu 
38%, segun Juan David 
Irausquin. 


Pago di derecho di 
impuesto riba importa- 
cion di auto, t’e fuente 
di entrada mas grandi 
pa caha di Gobierno. 
Pesei e gobernante, cu a 
expresa di ta satisfecho 
cu e caida di benta di 
auto, mas bien e mester 
ta preocupa. 

Ora tende aigun gober¬ 
nante haci cierto expre- 
sion, e ta duna lastima, 
pasobra e no sa ki con- 
secuencia esei tin pa 
caha di Gobierno y nan 
ta kere cu dor di sigui 
aumenta derecho di im- 
portacion, ta kere cu nan 
ta castiga e comerciante, 
nan ta grandemente 
equiboca, segun Juan 
David Irausquin. 

NACIONAL 


Gobernador Freddy Refunjol cu un mensahe cla y raspa 

Forma parti di Reino, tin su condicion 
y exigencia, cu nos tur tin cu respeta 


Gobierno ta sigur cu nan 
lo gana e caso contra 
Valero riba BBO 



Gobernador Freddy Refunjol 


G obernador Freddy Refunjol na ocasion 
di entrega di Copa Rotativo Goberna¬ 
dor Felipito Tromp, a hiba un discurso, cu 
sigur a hala nos atencion riba cierto parti. 
E.o. el a haci comparacion cu ana pasa, e 
desaroyonan riba tereno di structura estatal 
no a bira menos.Bonaire, St. Eustatius y 
Saba a scoge pa forma parti di Reino como 
municipio. 

Corsow y St. Maarten a opta pa un Status 
Aparte. Detayenan ta wordo finaliza pa 
cierto di e islanan y pa aigun otro no tin 
claridad total ainda. 

Sinembargo, forma parti di Reino tin su 


exigencia y condicionnan. No solamente, 
p.e., pa motibo di globalisacion y combati- 
mento di criminalidad cu ta cruza frontera. 
“Palabracion riba cierto asunto mester ta 
conciso. No por tin diferente interpretacion 
pa mesun asunto. Nos ta sinti nos mes co- 
modo den Reino Hulandes. Nos ta orguyo- 
so di ta forma parti di Reino Hulandes. 

Ora bo ta forma parti di un totalidad, hunto 
cu otronan, ta mas cu necesario pa tin 
palabracionnan concreto”, ta palabranan 
di Gobernador Freddy Refunjol, cu na nos 
interpretacion ta un mensahe cla, en par- 
ticular dirigi na Minister di Husticia, Rudy 
Croes, kende manera ta conoci, a declara di 
ta lamenta di tin un pasaporte Hulandes. 
“Esei kier men tambe cu tin regia, palabra¬ 
cion, acuerdo y exigencianan cu ta conta pa 
tur. Diferencia di opinion y cualkier otro 
desacuerdo mester wordo discuti na mesa, 
naturalmente respetando e punto di bistå di 
cada un”. Gobernador Refunjol a sigui bisa 
den su mensahe: “Nos mester tin respet 
p’e punto di bistå di otro, respet pa regla- 
nan, respet pa e condicionnan cu ta defini 
e existencia di un unidad, pa di e manera 
aki como sernan cu ta razona, yega na un 
concenso.Esaki kier men duna y tuma!” 

Un biaha mas, segun Gobernador Refunjol 
pa yega na acuerdo y solucionnan, ta exigi 
un mente habri, tolerancia, negocia bon, 
diplomacia y mas cu tur cos, respet pa opin¬ 
ion di otro. E ora ei nos por ta sigur cu nos 
lo tin un Reino cu nos tur por ta orguyoso 
di dje. 

Mas cla Gobernador Freddy Refunjol no 
tabata n’e ocasion ei, y awor cu e fiestanan 
ta tras di lomba, nos di AWEMainta ta kere 
cu ta bon pa trece esaki y e conclusion cu 
esaki ta un mensahe cla y raspa dirigi na 
dirigentenan di Gobierno actual. 



Minister Nilo Swaen 


D en cuadro di BBO, Minister Nilo Swaen a comenta 
cu Gobierno ta den un disputa cu Valero. Den opin¬ 
ion di Gobierno, Valero mester paga y e proceso di pago ta 
continua pa Valero, segun Minister di Finanzas. 

Valero a hiba Gobierno di Aruba corte na Hulanda, y 
segun Minister Nilo Swaen, Gobierno lo bringe y nan ta 
convenci cu nan ta gane tambe. Si esey ta e caso, e suman- 
an ey lo mester bin riba lo cual e entradanan cu Gobierno 
tin na e momentonan aki den cuadro di BBO, cu te na e 
momentonan aki ta aproximadamente 10 miyon pa luna. 
A pesar cu Minister Swaen no kier a menciona un cifra pa 
loke lo por ta e contribucion di Valero na BBO, el a bisa si 
cu e calculacionnan cu nan tin ta mustra cu e ta un cifra 
basta substancial. 

NACIONAL 


Di acuerdo cu voceronan di SIA 

Pa lei tur comerciante y/of dono di trabou tin cu cumpli cu 

pago di impuesto, segun declaracion 



T ’asina cu a base di e Lei 
General di Impuesto (ALB: 
Algemene landsverordening 
belastingen -maart 2004), e 
comerciante/dono di trabou tin e 
obligacion di haci su declaracion y 
entrega esaki na Inspector. Tambe 
e ta obliga pa haci e pago di im¬ 
puesto segun su declaracion, segun 
splicacion di drs. Ritsa Hernan- 
dez. Entregamento e declaracion 
y haci e pago ta dos diferente ob¬ 
ligacion cu e comerciante/dono di 
trabou tin cu cumpli cu nan, ya cu 
tin un but relaciona cu declaracion 
y otro relaciona cu pago. 

Pues e dos obligacionnan aki ta 
separa di otro. Apesar cu den 
practica mayoria biaha entrega e 
declaracion y haci pago ta sosode 
na e mesun momento pero esaki 
no necesariamente mester ta asina. 
Por ehempel: E cliente por entrega 
su declaracion awe y haci pago 
otro siman of vice versa. 

Termino 

Tur luna e comerciante/dono di 
trabou mester entrega su declara¬ 
cion y haci su pago no mas lat cu 
dia 15. Ora e fecha aki ta cai riba 
un dia di fiesta oficial of den fin di 
siman, e ora e ultimo dia ta bira e 
siguiente dia di trabou. P’e cli- 
entenan cu ta haci pago na banco 
riba dia 15 mes, sea via internet of 
personalmente, nan mester per- 
cura pa haci esaki prome cu 12’or 
di merdia, sino nan ta core risico 
cu e pago ta wordo procesa pa e 


siguiente dia. 

Mester entrega e declaracion 

E cliente ta responsabel pa ent¬ 
regamento di su formulario(nan) 
di declaracion. Tur luna e cliente 
tin e deber di haci declaracion y 
semper entrega esaki na Servicio 
di Impuesto, aunke e pago por a 
sosode via banco. 

Entregamento di e declaracion 
por sosode na un oficina auxiliar 
na Paradera, Sta. Cruz of San 
Nicolas. Tambe ta posibel pa haci 
entrega na Centro di Informacion 
pa BBO den Rockefellerstraat of 
na oficina principal di SIA (Paar- 
denbaaistraat 11), seccion Fron- 
toffice unda tin un “Fast Lane” 
specialmente p’e entregamento di 
e declaracion bai mas liher. 

Tambe por deposita e declara¬ 
cion den e brievenbus na entrada 
di e edificio. E clientenan cu ta 
paga na Servicio di Impuesto mes 
por entrega e declaracion cerca e 
cahero. 

Semper entrega e formulario 
original 


Semper e comerciante/dono di tra¬ 
bou mester entrega e formulario di 
declaracion original cu el a ricibi 
di Servicio di Impuesto. Pues e no 
por entrega un copia of e version 
cu el a download via internet. 
Esaki ta hopi importante pasobra 
esnan cu no tin e formulario ori¬ 
ginal no por haci pago via banco 
ya cu e no tin e referencia di pago 
necesario p’e por duna banco. 
Semper uza e formulario corecto 
Pa cada tipo di impuesto, e cliente 
a haya 12 formulario y cada un 
tin un sticker cu informacion di 
e cliente pa cada luna di ana. N’e 
momentonan aki e cliente mester 
uza e formulario cu ta concerni e 
luna di april 2007 cual ta vence dia 
15 di mei proximo. 

Servicio di Impuesto ta pidi su 
clientenan pa semper uza e formu¬ 
lario di declaracion di e luna co¬ 
recto, sino por sosode cu e pago ta 
wordo procesa riba un otro luna di 
ana, locual por causa un cobransa 
adicional pa luna di april 2007. 
Saca copia / prueba di entrega¬ 


mento 

Servicio di Impuesto ta conseha su 
clientenan pa saca copia di e for¬ 
mulario di declaracion y bin cu ne 
hunto cu esun original na momen¬ 
to di entregamento. Servicio di 
Impuesto lo pone un stempel riba 
e copia cu lo keda como prueba di 
entregamento pa e cliente. P’e cli¬ 
entenan cu a haci pago via banco, 
ta consehabel pa nan inclui un co¬ 
pia di e recibo di banco hunto cu e 
declaracion y entrega esakinan na 
Servicio di Impuesto. 
Naturalmente no ta posibel pa 
realisa e proyecto di pago via 
internet sin e cooperacion y ayudo 
di nos banconan local. Direccion 
di Impuesto y Aduana y Servi¬ 
cio di Impuesto ta gradici Aruba 
Bank, Caribbean Mercantile Bank 
y RBTT Bank cu a duna nan 
maximo cooperacion y a haci tur 
esfuerso pa haci posibel cu awor 
e comerciante/dono di trabou por 
haci su pagonan mensual di impu¬ 
esto via e sistema di internet bank- 
ing na un manera facil y sigur. 


CAD ta denuncia 

A renoba contract di seguridad na ICA contra 
palabracionnan y conseho di CAD 


D en e raport cu Centrale Ac- 
countantsdienst a traha riba 
e gasto y entradanan na Instituto 
di Cultura, a wordo investiga 
tambe e gastonan di seguridad. 

A constata cu no solamente a bira 
dobbel di e ana anterior, 2004, 
pero cu e contrato a wordo renoba 
siendo cu tin otro palabracion. 

E gastonan realisa den 2005 pa 
cuido - vigilancia di Instituto di 


Cultura Aruba (ICA) a bira casi 
dobbel (80.939 florin) di e gas¬ 
tonan calcula (57.500 florin). 

Segun e calculonan, mitar di e gas¬ 
tonan aki ta cai pa ICA y e otro mi¬ 
tar mester cai pa cuenta di Directie 
Buitenlandse Betrekkingen y Coor- 
dinatiebureau Drugsbestrijding, cu 
ta situa den e mesun edificio. 

Pero den e presupuesto di e dosnan 


aki, mescos cu na 2004, no a pone 
placa pa vigilancia. 

Pues e peso complete ta cai riba 
ICA y ningun hende a nota esaki 
tampoco pa bati e bel. 

Ademas den e raport di CAD ta 
wordo menciona cu e prolongacion 
silencioso di e acuerdo pa vigilan¬ 
cia despues di 31 di December, 
2004, ta bai en cntra di e acuerdo, 
pues pa loke e partidonan mes a 


cumbini cu otro. 

Ya caba den e raport anterior, CAD 
a conseha e Minister encarga (Ra¬ 
mon Lee) pa sera un contrato nobo 
teniendo na cuenta e reglanan di 
destaho publico y Ley di Compt- 
abilidad. 

Pero a resulta cu no a sigui e con¬ 
seho aki y e acuerdo di vigilancia 
na 2005 a wordo prolonga silencio- 
samente atrobe. 

DIADOMINGO 6 Dl MEI 2007 


9.00 AM-3.00 PM 


RIBA PARKEERPLAATS 
PATRAS Dl DANA’S FURNITURE STORE 

BANDA Dl LING & SONS 


Perfume - producto pa curpa - makiyaje y 

mucho mas... 

NACIONAL 

Aruba y Aiti yas consi dera un brug 

pa yega Hul anda 


D en un articulo extenso di revista Elsevier di 
28 april 2007 por lesa bao di e titulo “Tus¬ 
senstop Antillen” con hopi persona, specialmente 
proveniente di America Latina ta usa Aruba y 
Antiyas pa nan destinacion final: Hulan da. 

E redactor di e articulo, Trix van Bennekom, 
ta comenta cu e maneho di imigracion a bira mas 
stringente, pero cu na Antiyas e portanan pa Hu- 
landa ta hancho habri. “Esun cu traha 5 aha legal, 
por pidi un paspoort hulandes. Inburgering? Nan 
por kies entre ingles, hulandes of papiamento. Un 
salida pa peruanonan, colombianonan y domini- 
canonan sin perspectiva”. 

E ta cuminsa su articulo mencionando e recep- 
cion cu a tuma lugar na Bonaire pa celebra cu 34 
ciudadanonan di e isla aki a obtene nan paspoort 
hulandes.E recepcion no ta algo cu ta tuma lugar 
ni na Aruba ni na Antiyas, y no ta obligatorio 
manera na Hulanda, pero gezaghebber di Bo¬ 
naire, Herbert Domacassé a bin cune 3 aha pasa 
caba. 

Despues di e parti oficial, segun van Ben¬ 
nekom, Domacassé ta bisa den un tono di joke cu 
nan por sigui conbersa un rato mas na hulandes. 
“E sa hopi bon cu casi ningun di e hulandesnan 
nobo ta domina e idioma ey”. 

Despues ta menciona e caso di un asesinato di 
un caterer na Rotterdam, kende a wordo mata 
cruelmente, e sospechosonan di e acto aki ta 3 
hoben dominicano, cu posiblemente a haya e 
nacionalidad hulandes a traves di Antiyas. Nan 
detencion a trese cune un cantidad di reaccion 
riba paspoortnan falso, matrimonionan ficticio y 


e transito cu Antiyas ta pa e dominicanonan cu 
kier yega Hulanda. Pero esey no ta algo nobo pa 
autoridadnan hulandes, ya caba for di 1996 min- 
isterio di Relacionnan Exterior a pone Republica 
Dominicana den e lista di paisnan problematico, 
debi na e cantidad di documentonan dominicano 
cu ta falso of ta parse falso. 

E articulo ta sigui bisa cu anualmente na 
Antiyas y Aruba un par di mil stranhero for di 
Centro y Sur America ta entrega nan peticion 
pa bira hulandes. Na 2006 Colombia a ocupa e 
posicion number 4 cu 1.277 (5%) peticion pa 
naturalizacion na IND. E prome tabata Marokko, 
segui pa Afganistan y despues Turkia. Republica 
Dominicana a ocupa e posicion number 8 cu 660 
peticion. Mas aleu ta bisa cu mayoria di e huland¬ 
esnan nobo ta personanan pober y cu poco 
educacion caminda na nan pais di origen 
no tin trabao of educacion pa nan. Pa e 
motibo ey, Aruba y Antiyas ta e lugar ideal 
pa nan emigra, specialmente pasobra nan 
ta forma parti di Reino Hulandes caminda 
despues di 5 aha nan por gana e premio 
mayor: bira hulandes. 

Den e articulo por mira sigur un preocu- 
pacion grandi pa loke ta trata e forma con 
e imigrantenan ta bin na remarca pa haya 
nan nacionalidad hulandes, cual a pesar 
cu ta Hulanda ta dicidi si nan ta haye, 
toch e testanan ta wordo haci na Aruba y 
Antiyas. 

Den esaki e ta bisa cu e testnan na e is- 
lanan aki ta hopi mas facil cu na Hulanda. 


Contrario na Hulanda, dominio di hulandes no ta 
un obligacion. E personanan aki por haci nan test 
sea na hulandes of papiamento y si nan ta domina 
un di e dosnan aki bon y ademas sa di flora y 
fauna di e isla, nan ta pasa. Mescos ta pa esnan 
di Sint Maarten, Saba y Sint Eustatius caminda 
eynan nan tin e oportunidad pa haci e testnan 
sea na hulandes of ingles, cual sigur ta facilita 
e posibilidad di pasa e examennan aki cu exito. 
Segun e articulo, Gabinete Balkenende tin inten- 
cion di caba cu e situacion aki. Den e acuerdo di 
gobernacion tin poni cu den naturalizacionan na 
Antiyas y Aruba e persona mester domina idioma 
hulandes. Pero e autor di e articulo aki ta bisa cu 
esaki ainda mester wak si e ta realizabel debi na e 
sensibilidadnan antiyano. 

We save, we carc, we erfiicate? 


Cu cooperacion di nos banconan local 


flwor e comerciante/dono di Mou por haci pago di impuesto via iidernet 

Pa pago di BBO, Loonbelasting, AOV/AWW y AZV, Logeerbelasting y Speelvergunningsrecht 


ireccion di Impuesto y Aduana conhunta- 
mente cu Servicio di Impuesto ta participa cu 
awor e clientenan por haci nan pago di impuesto via 
internet. Ta trata aki di impuesto riba declaracion y 
specificamente di BBO, Loonbelasting, AOV/AWW, 
AZV, Logeerbelasting y Speelvergunningsrecht. 

Un impuesto riba declaracion ta un tipo di impues¬ 
to cu e cliente ta paga segun su propio declaracion. 

E cliente cu ta haya su mes envolvi cu un of mas di 
e tipo di impuestonan aki t’e comerciante of dono di 
trabou kende tin e.o. e obligacion di haci e pagonan 
cada luna no mas lat cu dia 15. Asina drs. Ritsa Her- 
nandez, Director di SIA a duna di conoce ayera den 
un conferencia di prensa. “Internet banking” 


“Internet banking” ta algo cu awendia mayoria cli¬ 
ente y specialmente e comerciante y/of dono di trabou 
ta prefera uza pa haci nan transaccionnan bancario ya 
cu esaki ta facil, sigur y no ta tuma tempo. 

Pesei den e ultimo simannan Direccion di Impues¬ 
to y Aduana y Servicio di Impuesto conhuntamente 
cu e banconan comercial: Aruba Bank N.V., Carib- 
bean Mercantile Bank N.V. y RBTT Bank Aruba 
N.V., tabata trahando riba un proyecto pa realisa un 
sistema special di pago di impuesto na banco haci- 
endo uzo di “internet banking”. E punto di salida p’e 
sistema di pago online aki t’e servicio cu mester fa¬ 
cilita e comerciante/dono di trabou haci su pago men- 
sual di impuesto den un forma simpel pero sigur y sin 


fout y naturalmente den comodidad di su oficina of 
cas. Asina e comerciante (of p.e. un empleado di dje) 
no tin mester di para den fila cada luna. Tur e banco¬ 
nan menciona a duna bon cooperacion; nan cada un 
a haci tur esfuerso pa adapta nan sistema di “internet 
banking” teniendo cuenta cu e deseonan di Departa- 
mento di Impuesto. Awor t’asina leu cu tanto Aruba 
Bank, Caribbean Mercantile Bank y RBTT Bank ta 
cla pa duna nan clientenan e posibilidad pa haci pago 
di impuesto riba declaracion via nan website. 

Mester remarca cu e sistema special aki aworaki ta 
conta unicamente p’e impuestonan cu mester paga 
mensualmente esta BBO, Loonbelasting, AOV/AWW, 
AZV, Logeerbelasting y Speelvergunningsrecht. 

Food Festival 


*7 This Saturday from 6 pm - 11 pm. Special offers at all stores, bars & restaurants! 
uj LIVE- Music: Marisela, Accoustic Soul, Grupo Maya 


< Kids Corner: Pop Corn - Balloons - Face painting 


at 



i/> 

> 


i/> 

> 




MARKETPLACE > 

ALL STORES OPEN 


i/> 

> 


31VS- 31VS- 31VS- 31 VS- 31 VS- 31 VS- 31 VS- 31 VS- 31VS- 31VS- 31VS- 31VS- 31VS- 31 VS- 31 VS- 31 VS- 31 VS- 31 VS- 31VS- 31VS- 31VS - 31 VS S 


Cifranan di BBO te n’e momentonan aki ta cuadra cu pronosticonan 

Pa mitad di aha esakinan por hasta aumenta 


M inister di Finanza, 
Nilo Swaen, a co- 
menta riba e prome en- 
tradanan di BBO, cual te cu 
n’e momentonan aki no ta 
conoci. El a bisa cu cifranan 
di BBO cu a wordo cobra na 
februari y maart ta aproxi- 
madamente 10 miyon pa 
luna. 

Pa loke ta loonbelasting, 
cual ta un cifra di kwartal, 


con tando januari, februari 
y maart, e diferencia ta di 
5 miyon pa luna, y e calcu- 
lacion lo sali den mas of me¬ 
nos 60 miyon pa ana. Esaki, 
segun Minister Swaen ta 
den e cuadro cu loke nan 
a presenta den cuadro di 
BBO. 

E tempo ei, segun titular di 
finanza, nan a bisa cu BBO 
lo trece 128 miyon florin, 


y awe por wak caba cu e ta 
treciendo 10 miyon pa luna, 
multiplicando esaki pa 12 lo 
yega na 120 miyon. Igual- 
mente el a bisa cu si multi- 
plica e suma di loonbelast¬ 
ing cu Gobierno a bisa cu lo 
duna back na comunidad, 
tambe ta yega mas of menos 
na e 60 miyon pa ana. 

Den e cuadro aki Minis¬ 
ter Nilo Swaen a bisa cu e 




" J eflit tf titt'uf //titte 
Noord55A - Tel:58671M - Fax: 5868855 

Giselle a ricibi masha hopi mercancia nobo 
e siman aki. Especialmente pa e mamanan 
cu kier ta bisti elegante dia di mama 
y pa esnan cu ta busca algo bunita 
pa bai fiesta di ricibimento. 

E collecion ta hopi bunita 


Un Cadeaubon di Giselle ta 
un regalo semper aprecia 
Especialmente pa dia di Mama 


* 





h-a\lM JHnpli ■ 



rJjhA 



Si bo ta busca un regalo pa dia di 
Mama, nos a ricibi blusa, sweater, 
top, capri, bermuda. Set di cadena, 
borstspeld, armband, 
renchi orea, make-up set, 
cartera, tas, set di japon, baby-doll, 
duster, bunita set di panty y bathrope. 

Den nos departamento di articulonan 
pa cas nos a ricibi set di serbette, 
set di koppi, set di glas, oloshi pa 
cushina, set di bela, frame pa 
potret, vaas, set di kelki pa 
bebe biha y mucho mas. 


proyeccionnan n’e momen¬ 
to aki ta cuadra cu lo cual 
nan a presenta na momento 
cu nan a papia riba e lei di 
BBO. 

Continuando, el a bisa cu 
mester tene na cuenta cu 
BBO den nan concepto lo 
mester bai pick up, paso- 
bra e prome lunanan no 
ta representativo y cu den 
lunanan di juni-juli mas 
bien lo cuminsa wak e forza. 
Esaki debi n’e tipo di tempo 
cu ta wordo duna na credi- 
tornan tambe den sector 
priva y tambe na momento 
cu controlnan cuminsa, 
expectativanan ta cu e suma 
lo aumenta. 

Ritsa Hernandez, directora 
di Belasting a agrega cu 
e prome cifranan di BBO 


ta promedio 10 miyon pa 
luna, caminda no ta conta 
januari, pasobra e luna ey 
no tabatin pago. Pesei p’e 
prome kwartal e suma a sali 
na 20 miyon. 

E tambe ta considera cu 
e suma di 120 miyon lo 
wordo pasa, dor cu e prome 
lunanan hopi hende a yena 
nihil aangifte p’e motibo cu 
e placa ta drenta mas laat, 
y pesei mes e ta confirma 
loke Minister a bisa, esta 
cu e prome lunanan no ta 
representativo. 

Pa loke t’e caso cu Valero a 
entama na Corte di Arbi- 
trahe na Hulanda, no tin 
decision ainda, pero ayera 
Minister Nilo Swaen a con¬ 
firma cu Gobierno lo gana e 
caso aki. 


SETAR 

ANUNCTO 


SETAR ta recorda tur cliente cu e ultimo 
fecha pa paga e cobransa di luna di april 
2007 ta: 

Diamars dia 8 di mei, 2007 

Abonadonan cu no haya nan cobransa na 
cas por acudi na wwyye^cuentaMw pa un 
copia. Tambe por yama 114 of pasa libre- 
mente na cualkier di nos Teleshopnan. 

NACIONAL 


Por ta un eror cu Aruba ta aparece riba lista di 

34 pais considera Tax Havens 


M irando e noti- 
cia cu tin un 
proposicion di ley di 3 
Senador Mericano, esta 
Levin-Coleman- Obama, 
cu tin e nomber “Stop 
Tax Haven Abuses” 
caminda ta presenta 
un lista di 34 “offshore 
secrecy jurisdictions” y 
di cual Aruba y Antiyas 
ta forma parti di dje, a 
puntra Minister di Fi- 
nanza, Nilo Swaen, riba 
posicion di Gobierno 
riba esaki. 

T’asina cu e 3 Sena- 
dornan Mericano aki, 
di cual uno di nan ta 
precandidato presiden- 
cial democrata, esta 
Barack Obama, a haya 
e lista di 34 paisnan aki 
for di IRS (Servicio di 
Belasting Mericano) cu 
ta identifica e paisnan 
aki como posibel loca- 
cionnan pa evadi belast¬ 
ing Mericano. 

Minister Swaen a 
bisa cu como Gobi¬ 
erno a tuma un deci¬ 
sion cu Aruba no ta bai 
pertenece na gruponan 
cu ta wordo considera 
‘tax havens’. P’e motibo 
ei mes Aruba a move 
hunto cu OECD y Hu- 
landa pa locual ta trata 
Comunidad Europeo, cu 
Aruba lo cumpli cu tur 
e requisitonan interna- 
cional. 

Esei ta haci tambe, 
segun Minister Swaen, 
cu na momento cu 
desaroya e parti interna- 
cional lo haci e proceso 
un tiki mas dificil, pero 
al fin y al cabo, e ta 
beneficioso y lo mester 
busca oportunidadnan 
den cuadro di reglanan 
internacional. Y Aruba 
ta cumpliendo for di 2 
ana pasa caba cu e regla- 


Aruba ta cumpli cu tur requisitonan internacional 


nan internacional. Pesei 
Minister Swaen no ta 
considera cu e proposi¬ 
cion di lei aki lo ta un 
problema pa Aruba. 
Ritsa Hernandez, direc- 
tora di Belasting a agre- 
ga n’e comentarionan di 
Minister Swaen riba e 
topico aki cu nan ta na 
haltura di e proposicion 
di lei, mescos cu Hu¬ 
lan da, kende a notifica 
Aruba riba e desaroyo 
aki tambe. 

Segun Hernandez, Hu- 
landa a papia cu dife- 
rente persona na Merca 
riba esaki, mientras cu 
Aruba tambe ta atendi- 
endo esaki den sentido 
cu mas bien Hulanda ta 
pensa cu ta trata aki di 
un eror, pasobra hopi bi- 
aha nan ta tuma listanan 
over di cosnan bieu y no 
ta tene cuenta cu cierto 
cambionan. 

Dunando mas informa- 
cion, el a duna di conoce 
cu na 2004 Aruba a sera 
un TEI (Tax Exchange 
Information) cu Merca, 
y esei caba ta pone cu 
Aruba ta coopera cu nan 
y eigenlijk Aruba no 
mester ta riba un lista 
asina, es decir, Aruba a 
cumpli caba cu e parti 
ey. 

Mas aleu, directora di 
Belasting a informa 
cu nan ta actualmente 
trahando pa sera TEI 
cu otro paisnan, manera 
p.e. Spana y paisnan 
Scandinavo. 



nolicia & n« om au mia.com 

Tel: 583-1400 
Fax: 583-1444 



Nilo Swaen 



Cabfe TV 


Pa mas inlorrnacion yama 583-0274 o[ bishila www.cla.aw 


123 CANAL 82’ 


Caråcbl Colombia 

Muy Pronto' 

NACIONAL 


Firma na benta 

Pa: Armand Hessels 


opi aha pasa, ami - hunto cu 
otronan - tabata traha intensi- 
vamente na realisacion di e proyecto 
‘Caminda pa Bicicleta na Aruba’. Pa 
logra esey, a crea e fundacion FACABI 
(Fundashon Arubano Caminda pa Bici¬ 
cleta). E fundacion aki a haya coperas- 
hon di DOW pa e diseno tecnico di e 
proyecto. Tambe el a ricibi promesa pa 
aporte financiero di varios instancia. 
Asina mes mi a para mi esfuerzonan 
pa e proyecto ‘Caminda pa Bicicleta’ 
di un dia pa otro. Esey tabata tin dos 
motibo.Como cu e inversion necesario 
pa e proyecto aki tabata basta halto, a 
averigua posibel participacion finan¬ 
ciero di Hulanda. Un representan te di 
Hulanda a declara cu e proyecto tabata 
uno excelente pa Aruba. Alabes, segun 
e, e tabata un proyecto relativamente 
barata. Pa e motibo ey Aruba mes 
facilmente lo por y lo mester finan- 
cia e proyecto: si Hulanda lo yuda 
financia e proyecto, Hulanda lo asumi 
e propio responsabilidad di Aruba. 


Mientrastanto Aruba lo por sigui sin 
strobacion cu su maneho financiero 
desastroso, entre otro causa pa nom- 
bracion politico. Hulanda no kier a 
coopera cu esey.Den mesun periodo mi 
tabata tin un comversacion cu un fun- 
cionario halto di Gobierno. El a pidi 
informacion tocante e desaroyonan pa 
realisacion di e proyecto di caminda 
pa bicicleta. Despues cu mi a dun’e e 
ultimo informe tecnico y financiero, el 
a puntra si “nos a tene cuenta cu placa 
pa Ministro”. Riba mi peticion pa mas 
aclaracion el a declara cu “Ministro lo 
pone su firma solamente si e lo ricibi 
placa”. Riba mi observacion cu aki ta¬ 
bata trata di un proyecto ventahoso pa 
henter comunidad y sin meta financie¬ 
ro, e contesta tabata cu esey no tabata 
un prioridad na momento di firma pa 
un proyecto asina. Pa mi esey a nifica 
por lo pronto fin na mi actividadnan 
pa logra e caminda pa bicicleta. Bao di 
ningun circunstancia mi tabata dispu- 
esto pa aporta na enriquecimento per¬ 


sonal di un ministro. 
No tabata tin sentido 
pa denuncia e persona 
ey, como cu tabata mi 
palabra contra esun di 
e funcionario halto. E 
ministro mes lo keda tras di cortina.E 
analisis di hopi raport di Controlaria 
General, SER, Banco Central, ademas 
di documento di Servicio Central di 
Accountant, Conseho di Consulta, 
etc. mientrastanto a convence’mi cu 
gobernante ta neglisha ley y principio 
di bon gobernacion masalmente (lesa 
mi buki: ‘ Bon gobernashony e realidad 
politico ’). Seguramente no ta haci esey 
‘pa interes general’, pero ‘pa propio 
beneficio (hunto cu famia, amigo y 
esnan di mesun color politico). Asina 
ministro sa enfoca specialmente na 
‘haci negoshi’ y bira rico lihe. E mal 
gobernacion aki y e corupcion cu ta 
resulta di esey no ta limita nan mes na 
un solo partido, pero ta forma parti di 
e ‘cultura politico’ existente. 

Den e cuadro aki e carta di e comer- 
ciante mericano Namdar, cu ta ofrece 
gobierno di MEP 1 miyon florin pa 
su ‘cooperacion’ (= firma) pa logra 
un proyecto den waf di Playa no ta 
nada strano. Pues, no mester consi- 


dera e carta como un excepcion, sino 
mas bien un confirmacion di e regia, 
na unda mester paga placa bruto pa 
permiso, tereno, y otro ‘derecho di 
gobierno’ importante. Ademas e carta 
ta confirma e impresion fuerte cu e 
intencion di ‘destaho’ no ta tanto pa 
mira ken ta duna e miho oferta pa 
Aruba, sino ken ta ofrece mas na mini¬ 
stro y/of caha di partido. Di e manera 
aki lo ta subastando patrimonio di 
Aruba den un ritmo hopi lihe na esnan 
cu ta ofrece mas. 

Lamentablemente no por haci mucho 
contra e practicanan aki mientras cu 
ta scohe ministro solamente a base di 
nan popularidad y no a base di nan 
experticio y integridad; mientras cu 
ministro ta baila e wals di sponsor 
poderoso, y mientras mayoria di Parla¬ 
mento ta aproba e caprichonan di nan 
ministronan ciegamente. Sinembargo, 
ta depende completamente di pueblo 
di Aruba si e ta sigui coopera cu e par- 
tidonan cu ta responsabel pa e maneho 
menciona ariba cu a conduci entre 
otro na e situashon financiero pesimo 
di Aruba y na malfuncionamento di e 
aparato gubernamental. Segun Raport 
Calidad, al fin y al cabo cada pueblo ta 
haya e Gobierno cu e merece! 



Magaly Brito di SEPPA ta mustra cu 


Na Aruba un desaroyo socio-economico nacional no ta existi 

Di acuerdo cu Magaly Brito, Presidente di SEPPA, e hecho cu nos crecimiento 
economico no ta suficiente, e desaroyo economico di nos pais no a faborece e 
clase trahador ta trece cu’ne cu awendia mas y ainda nos mester lucha pa trabao 
decente.Na nos pais e crisis politico y social n’e momento aki a genera funda¬ 
mentalmente un desaroyo pa yuda interesnan cu Capital liga na partido y tambe 
p’esnan cu ta socio y ta yuda Capital transnacional. Un desaroyo socio-economico 
nacional esei mes no t’ei.Na 1986/87 e costo di e canasta familiar tabata 60% di e 
salario minimo. Den 20 aha esaki a baha cu 19% y na final di 2005 e salario mini- 
mo tabata igual na 41% di e canasta familiar.Pues na 1986/87 si tata y mama tabata 
traha y nan tabata gana salario minimo, cu nan 120% di canasta familiar nan por 
a mantene nan mes na un nivel aceptable.Awe tur dos trahando apenas nan ta 
yega na 82% di e bestaansminimum, esta nan ta pasando problemanan grandi pa 
por sobrebibi. Ademas comercio internacional y e crecemento economico no por 
sin si so caba cu pobreza. E reparticion di nos rikeza den hopi pais, y aki na Aruba 
tambe ta concentra den man di aigun so.. Nos sociedad ta birando cada dia mas 
desigual y ta pesei mes tambe trabao decente ta en busca pa garantiza e redistri- 
bucion di e rikeza y elimina pobreza. 

Kico ta pone nos pensa riba “Trabao Decente” 

Aunke trabao ta keda trabao, SEPPA no por perde for di bistå cu no tur trabao 
ta bon trabao. Gran parti di Aruba ta biba di un salario minimo y segun cifranan 
mundial rond di mundo como 1.400 miyon di trahador ta biba cu salarionan bao 
di 2 US dollar pa dia, tin aigun cu no tin trabao y/o trabaonan cu condicionnan 
precario. Trabao ta keda un elemento clave pa elimina pobreza, pero solamente 
trabao decente por sigura e derecho di tur ser humano na un bida decente y digno. 
Den tur parti di mundo, homber y muhernan kier tin un globalizacion cu ta sat- 
isface e deseo pa tin un salario decente, un mihor bida pa nos yiunan y esaki por 


ser logra cu un atencion particular n’e creacion di trabao decente. ( Trabao Decente 
ta un elemento clave pa elimina Pobreza). Ta pesei mes na ocasion di 1 Mei, den un di 
e Reflexion(nan) SEPPA ta poniendo énfasis riba e situacion di e clase trahador, 
nan kier pone e tema aki na discusion p’asina Trabao Decente logra cu: E crece¬ 
mento economico y e dignidad humano ta cana hunto. Derecho di trahadornan ta 
ser considera como un tema central den e politicanan di desaroyo, economico, fi¬ 
nanciero, comercial y social.Trabao decente ta ser considera como un oportunidad 
pa un desaroyo sostenible, no solamente pa paisnan rico, pero tambe pa esnan den 
desaroyo. Normanan fundamental di trabao, di ILO, etcc. ta ser aplica den cada 
pais. Dononan di trabao reconoce trabao decente como un elemento esencial di su 
strategianan.Sindicatonan ta ser consulta pa loke ta trata e importancia di trabao 
decente como un elemento fundamental pa un bida digno, pa mehora e nivel di 
bida y pa duna oportunidad pa sali di pobreza, segun ponencianan di Magaly 
Brito, Presidente SEPPA. 

Comparacion di e Salario minimo y e canasta familiar. 



Salario 

Minimo pa 

ana 

Costo 

Canasta 
Familiar pa 
ana 

Sal min. % 
di Canasta 
Familiar 

1987 

11.100 

18.516 

60 

— 

— 

__ 

-- 

2005 

15.600 

37.490 

41 

Magaly Brito, Presidente di SEPPA 

Defensornan di trabou decente ta ser elimina 


S egun informacionnan mundial tur ana 
esnan cu ta defende trabao decente ta ser 
despedi, menaza, mata; mas den un centenares 
di sindicalistanan ta ser mata, miles ta ser en- 
carcela, tortura, y hopi biaha, condena na hopi 
ana sera. 

Centenares di trahador ta perde nan trabao p’e 
solo hecho di a purba organiza nan mes den 
un sindicato of di participa den actividadnan 
politico y sindical. Mas di 2.200.000 persona 
ta muri den accidente na lugar di trabao of pa 
enfermedadnan relaciona cu su trabao. Cerca di 
200 miyon di mucha entre 5 pa 14 ana ta traha y 
no ta bai skol. 

Cada ana, e trabao ta birando mas precario, 
inestable, y sin ningun proteccion social. Na 
mes momento, ta un existi un presion creciente 
encuanto leinan laboral y convenionan di ILO. 
Ta existi un carencia general di trabao decente. 


Esaki ta afecta particularmente nos hobennan. 

Trabao Decente pa un Bida De¬ 
cente 

A yega e momento cu nos mester traha pa sensi- 
biliza tur ciudadano, representantenan politico 
y institucionnan principal p’asina nos cambia 
fundamentalmente e paisahe politico, di manera 
cu esnan responsabel pa tuma desicionan con- 
sidera trabao decente como un cuestion central 
p’e desaroyo di nos pais, como tambe den e 
politicanan economico, comercial, financiero y 
social. 

Trabao decente t’e unico strategia sostenible pa 
sali di pobreza, y cu alabez, e ta fundamental pa 
construi democracia. 

Kico ta Trabao Decente? 


Trabao decente ta un strategia pa haya desaroyo 
sostenible p’e ser humano cu ta central. Trabao 
decente, basa riba e creacion di trabao, dere- 
chonan di trahadornan, igualdad entre homber 
y muher, den e aceso na proteccion social y 
dialogo social, ta un elemento clave pa construi 
sociedadnan husto, igualitario. 

Trabao decente ta nifica: igualdad 
den aceso na trabao sin ningun tipo di dis- 
criminacion. Tin aceso na un salario digno cu 
ta permiti trahadornan biba dignamente. Tin 
aceso na proteccion social, den caso di enfer- 
medad, embarazo y den tur circumstancianan 
dificil den cual e trahador por encontra su mes 
den bida. No ser explota y permiti cu e hende 
ta organiza su mes den sindicato pa representa 
y defende su interesnan y participa den Dialogo 
Social como ciudadadano y trahador. 



J / //- 


Ricibi e Prome Santa 
Comunion ta algo special 
den bida di un mucha. 
Pesey e dia aki mester 
ta inolvidabel. 

Laga bo yiu luci e dia aki 
cu un trahe of shimis di: 

Manchito’s 

Conoci pa mas di 40 ana 
como e boutique pa trahe 
y bistirnan pa 
ocasionnan special. 

Orario: 

Dialuna pa Diasabra 
9:30 am - 6:00 pm non-stop 
Avenida Milo Croes 


? 


ELMAR 


IM.V. ELM AR 

Wilhelminastraat 110 P.Q. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website : www.elmar.aw 
E-mail: info@elmar.aw 


ADVERTENTIE 


N.V. ELECTRICITEIT-MAATSCHAPPIJ "ARUBA" 
(ELMAR) brengt hiermede ter kennis van haar 
verbruikers dat de brandstoftoeslag 
overeenkomstig het bepaalde in de 
"Aansluitvoorwaarden", met ingang van: 

1 mei 2007 :16,80 cent per kWh 


zal bedragen. 



Fantastic 
ardens 

i i i 


Fantastic Gardens Aruba N.V. 


Tin mester: 

- Bendedora pa Tienda Bushiri 

- Mester tin experiencia den mata y traha cu flor 

- Mester por papia Papiamento, Ingles, Hulandes y Spanjo 

- Mester ta responsabel 

- Mester tin iniciativa 

- Mester ta servicial cu cliente 

- Mester tin un diploma di LBO 

Si bo ta interesa, pasa personalmente na 
Fantastic Gardens, situa na Bushiri #14 
y jena un aplicashon pa trabou. 

ATIA cu anochi informativo pa su miembronan otro siman 


DIMAS y Directie Arbeid lo ta presente 



Como comerciante abo kier dedica tur bo atencion na bo negoshi. RBTT Bank su Departamento 
di Seguro ta tuma e responsabilidad di bo riesgo pa asina abo no preocupa bo mes cu seguridad 
di bo inversion. 


RBTT Bank ta ofrece paketenan di seguro personalisa na e necesidad di cada negoshi. Ademas tin 
e posibilidad di pago den 12 luna pa yuda bo cash flow. 


Pa mas informacion, bishita RBTT Bank su Departamento di Seguro na Italiestraat 36 
of yama nos na 523.32.08 of 523.32.09 


BANK 


BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


Un cobertura di 


ro solido cu RBTT Bank! 


RBTT 


P residente di ATIA, 
Juan David Iraus- 
quin a informa cu otro 
siman lo bai tin un 
reunion informativo. 

E reunion aki lo tuma 
lugar diaranson dia 9 di 
mei pa 7:30 anochi. Den 
e reunion aki DIMAS 
y Directie Arbeid lo tin 
un presentacion riba nan 
maneho. 

Den esaki nan lo splica 
p.e. kico mester haci 
pa obtene un permiso di 
trabao y estadia. Iraus- 
quin ta considera e tipo 
di informacionnan aki 
hopi importante ya cu 
na e momentonan aki no 
tin e informacion corecto 
pa e personanan cu kier 
haya un permiso. 

E ta considera cu tre- 
siendo e informacionnan 
aki, esaki lo reduci e 
frustracionnan cu tin na 
e momentonan aki. 

E anochi aki tambe lo tin 
oportunidad pa pre- 
gunta y esey lo haci cu e 
instancianan aki lo haya 
feedback di e miembro¬ 
nan, pa asina nan lo por 
incopora esakinan den 
nan maneho y brinda 
comunidad un mihor 
servicio. 

E anochi di informacion 
aki lo ta exclusivamente 
pa miembronan di 
ATIA. Motibo di esaki ta 
cu ATIA ta conta cu mas 
di 200 miembro y e sala 
di edificio di ATIA no ta 
permiti pa carga mucho 
mas hende cu esaki. 
Segun presidente di 
ATIA, den e reunion cu 
nan tabatin cu Minister 
Wever, el a indica cu 
posiblemente el lo ta pre¬ 
sente durante e reunion 
aki. 

Noraima says: | 

.et the growing Bel ly" 


Ateliers ’89 - Academia di Beyas Artes Aruba cu 

Subasta y recaudacion di fondo 
ariba Freewinds 

M anan, 5 di mei, di 7.30 te cu 10’or di anochi, ta toca turno 
na Ateliers ‘89, pa haci uso di e fantastico facilidadnan 
di e bapor di luho FREEWINDS. Cu aporte di e sympatico 
cabayero Jani Croes y geren te di Freewinds, e oportunidad pa 
haci un subasta y recauda fondo pa nos Stichting Ateliers “89 a 
bira realidad. Ateliers ‘89 den un lapso di tempo masha cortico a 
logra hinca un fabuloso show den otro, pa presenta na e publico 
arubano cu ta desea di aporta na nos fundacion. E anochi aki 
carinosamente yama Bin Mi Fiesta, lo cuminsa cu un mira den 
forma di exposicion di e obranan di arte cu lo worde subasta. Ta 
trata di obranan di e ya conoci artistanan: Osaira Muyale, Ryan 
Oduber y Elvis Lopez. Tambe nos a haya e mahestuoso con- 
tribucion di Oranjestad Kunsthuis. Sr. Gilbert Senchi den un 
gesto unico a regala Stichting Ateliers ‘89 e obranan cu a worde 
traha riba e diaransonan di Arte na dicho galeria, pa wordo 
subasta. E apertura oficial lo sigui cu palabranan di bon bini pa 
nos maestronan di ceremonia y subastadornan di arte invita, 
cu ta trata di nada menos cu e conocido beyesa Maria Silva y e 
igual cabayero Fernando Mansur. E anochi lo sigui, cu inter- 
medio di diferente artista local, cu tambe ta aporta pa e anochi 
aki lo ta un exito rotundo. Ta trata aki di e artista poeta Wilfred 
Jansen di e grupo conoci como HALA (Hobenan Aportando 
Literatura Arubano). Wilfred lo bai deleita e publico cu un pre- 
sentacion poetico, nobo y unico. Despues di esaki lo sigui cu e 
subasta y ora cu esaki finalisa ta toca turno na nos gran bailarina 
Alydia Wever. Alydia lo transforma den un forma radiante e 
encenario den un magia di baile cu yen di sorpresa. Aki lo sigui 
un bes mas e subasta y asina cu esaki tambe termina nos tin e 
sorpresa grandi di e anochi cu ta e presentacion exepcional di e 
banda cu ta cosecha mas hopi exito actualmente; e banda Islan¬ 
ders. Islanders cu nan mas reciente exito lo hiba nos den nan 
mundo alternativo cu e popular cancionan manera; Hooiberg, 
e Wowo y 555 sin Coriente. Asina cu e presentacion aki caba, lo 
sigui cu e subasta di e obranan di arte y tambe lo tin oportuni¬ 
dad pa cumpra CD, di e grupo ya menciona. Ora cu tur esaki ta 
tras di lomba lo rifa e doorprize cu ta un donacion di nos gran 
compania local di aviacion Tiara Air. Esaki lo ta den forma di 
un ticket pa dos persona pa Corsow. E anochi lo culmina asina 
tambe cu e fabuloso show di e banda di Freewinds.Carchi ta 
obtenibel cerca diferente personanan cu ta contribuyendo y 
tambe na Ateliers ‘89, of via telefon di Sr. Elvis Lopez na 565 46 
13Stichting Ateliers ‘89 ta finalisa gradiciendo tur hende, cu un 
danki masha gran di! Tambe na tur e instancianan y artista cu ta 
aporta pa e recuadacion di fondo aki ta posibel. Ta trata aki di 
staff y personal di Freewinds, Jani Croes, Tiara Air, Jolley Hold¬ 
ing, Oranjestad Kunsthuis, Mosaic y Vibration Events Planner 
Co, Maria Silva, Fernando Mmansur y nos querido artistanan; 
Wilfred Jansen, Alydia Wever, Islanders, Ryan Oduber, Osaira 
Muyale y tur e miembronan di e banda musical di Freewinds.y 
miembronan di Stichting Ateliers. 


Mucha di 9 aha a admiti 
di a horta den 10 cas 

D iarason ultimo den oranan di anochi un patruya di San Nicolas ta worod manda na 
un cas na De Vuyst, caminda un ladron a wordo deteni. 

E patruya cu a yega na e sitio a bin constata cu e ladron ta un mucha homber di 9 ana. El 
a horta un cellular mas 35 florin for di e cas diabierna siman pasa. Pero tabata te e siman 
aki cu e dononan a bin saca afo cu e tabata esun cu a comete e robo. E no a duna keho riba 
e dia di e sucedido pasobra Polis no ta presenta toch. 

E agentenan policial a dicidi pa hiba e menor Warda di Polis unda cu tabatin un otro me¬ 
neer cu a entrega keho contra e mesun mucha aki. For di dje tambe el a horta un cellular. 
E agentenan a puntre kico di berdad tin di loke e hendenan ta bisa, y el a admiti di a 
horta ya caba den 10 cas. 

Finalmente e dos personanan aki cu a bira victima di e hoben, no kier a entrega keho 
mirando sue dad. Pero si a pidi pa autoridadnan mira kico nan por haci. 


Denuncia riba rotweiler peligroso 

E siman aki un senotra a bai denuncia na Polis acto di un rotweiler cu a resulta di ta 
basta peligroso. E senora cu a bira victima a bisa cu inicialmente e no kier a haci 
mucho pero ora cu el a tende cu tabatin mas victima, el a dicidi pa bai Polis. 

Tabata algo pasa di 12’or di merdia cu e sra.FW, di 50 ana (naci na Hulanda) ta presenta 
na Warda di Polis na Noord. El a bin conta nan di un incidente cu a tuma lugar dia 30 di 
april ultimo pa ll’or di main ta. 

E tabata cana den Boegoeroei, banda di un scol basico, ora cu un cacho di e rasa Rotweiler 
a morde. E mordinan a resulta di tabata basta profundo pa cual e mester a busca yudansa 
medico. 

E senora a splica cu e dononan a ofrece pa yuda paga e gastonan. 

Pero despues di e combersacion cu dono di e cacho, el a bintende for di otro hendenan 
cu no ta prome biaha cu e cacho ta morde un persona. Pesey e kier a pidi Polis pa pone e 
cacho drumi, y mas ainda pasobra e ta serca di of den vecindario di un scol basico. 

Cacalaca blanco haya cu auto horta 

D iarason den oranan di atardi Polisnan a haya nan mes confronta cu un caso caminda 
un biaha mas e conocido din an, Cacalaca blanco ta envolvi. 

Den careda di 5.30 Patruya di Oranjestad ta constata riba e crusada di Avenida Alo 
Tromp un Suzuki blanco, numera A-32097 cu dos persona aden, di cual un din an ta e 
conocido din an GLF di 24 ana. 

Su apodo ta Cacalaca blanco. 

Mesora Polis a avisa central y a cuminsa persigui nan, ya cu nan a trata di huy na mo¬ 
mento cu nan a mira e auto policial. Probablemente pasobra e auto no tabata din an, 
Polisnan a pensa. 

E persecucion cu a cuminsa na Madiki a caba den Koningstraat. 

A baha e dos personanan for di e auto. 

E otro sospechoso tabata C.I.C., di 20 ana. Ora cu el a Sali for di e auto, el a tira un tas 
preto abou y a trata di core bai. 

Pero a gara tur dos toch na final. 

Ambos a bin admiti di e horta e auto den Wilhelminastraat hacienda uso di un yabi falso. 
Den e auto Polis a haya un cuchiuw y e yabi falso.Ambos deteni pa joyriding. 

NACIONAL 



Tamara says: 

"Be in style" 



Gobierno di Aruba 

Laga maestronan participa na e di 8 
encuentro intemacional 

Di educacion y pensamento. 


Pa: Eduard Pieters di PDR 

n pabien na Universidad di Aruba, Simar, 
IPA y demas instancianan pa organisa 
e di ocho encuentro intemacional di edu¬ 
cacion y pensamento na Aruba. Di curason 
pabien. Loke ta pone mi bira mas contento 
di e conferencia aki ta, cu e ta worde organisa 
primordialmente pa e maestronan di Aruba. E 
consecuencia di por participa na esaki ta positi¬ 
vo den tur aspecto pa nos sistema di educacion 
y ensenanza. Un pabien na Simar cu tambe 
ta yuda e maestronan den un of otro forma pa 
asina nan logra haya e oportunidad pa participa 
na e conferencia.Loke mi no ta compronde y 
mi no por accepta como maestro, ciudadano, 
politico y tata di famia ta, cu e conferencia aki 
ta dirigi primordialmente na e maestronan di 
Aruba y nan mes no por atende mayoria parti 
di e evento. Esaki pa mi persona ta inacceptabel 
y mi ta haya cu Gobierno di Aruba por a haci 
posibel pa e maestronan atende e conferencia 
aki. Mi a compronde cu Minister di Ensenanza 
ta haya e nivel di conferencia mucho halto y cu 
e lo no ta eficiente ni efectivo pa e maestronan 
participa na mayoria dianan di e conferen¬ 
cia. No balota (subestima) e capacidad di nos 
maestronan. No balota (subestima) e potencial 
humano di nos maestronan. Nos maestronan ta 
profesionalnan cu merece mas respet. Mi no ta 
haya husto pa un persona (of grupo di perso¬ 
na) dicidi esaki pa e maestronan. Tambe mi a 
compronde cu e dianan di estudio anualmente 
organisa pa IPA (y e.o. PRIEPEB) no ta sigui 
e aha aki mas pa motibo cu e conferencia aki 
lo a sustitui e dianan di estudio. Anto mayoria 
di nos maestronan no por atende. Mi ta kere 
cu minister kier yega na un punto di caba cu 
dianan di estudio pa e maestronan of en todo 
caso laga nan den e era di industrialisacion cu 
a caduca en bes di enfoca riba e era di informa- 


tica (Informacion, tecnologia, comunicacion y 
globalisacion humanista). 

Esnan cu a yega di participa na un conferen¬ 
cia, sin importa e profesion di e persona, sa e 
beneficionan cu e conferencianan aki tin. E 
conferencianan aki ta pa bo mehora e servicio 
cu bo ta duna. E conferencia ta pa bo cambia bo 
forma di wak bo profesion pa asina bo ta mas 
efectivo. Awor nos ta haya e oportunidad pa 
bin cu un conferencia asina costoso y majestuo- 
so, Aruba y nos Gobierno ta busca problema pa 
solucion enbes di solucion pa nos problemanan 
real di ensenanza. Pueblo di Aruba, p’ami como 
ciudadano, maestro tata cu tin yiu cu ta bay 
scol, y nos partido Democracia Real no por 
accepta esaki. Mi ta urgi e maestronan, mayor- 
nan y nos Minister pa reflexiona riba loke ta 
sosodiendo y bin cu forma pa tog laga un can- 
tidad representativo participa na e conferencia. 
Ta p’esey pueblo di Aruba mi ta pidi Minster 
di Ensenanza trata di laga sikiera 25% di e 
contidad di maestro di cada scol participa na 
e conferencia. E 25 % aki lo bay scol bek y du- 
rante dianan di recapacitacion of durante nan 
reunionnan plenario por organisa un momento 
pa e maestronan duna e informacionnan cu nan 
a haya na e maestronan cu no por a participa. 
Esaki lo ta e mihor forma den un corto periodo 
di tempo, pa asina laga tog aigun maestro haya 
e informacion y ehecuta esaki den nan scol. 

Den nos programa di partido den eleccion 
anterior nos a pone pa organisa conferencia¬ 
nan intemacional na Aruba. Posibilidadnan 
di profesionalisacion di maestronan online cu 
ta brinda guia prome cu haya e certificacion. 
Reconocimento di e conferencianan y cursonan 
(profesionalisacion) intemacional aki. Ta pa e 
motibo mi persona no por keda keto y laga un 
momento den historia di Aruba pasa sin vocife- 
ra mi inquietudnan. 



Presidente di ATIA, Juan David 
Irausquin: 

Prioridad pa ATIA ta pa 
mehora relacionnan cu 
Gobierno y ta bayendo 
den bon caminda 

J uan David Irausquin, presidente di ATIA a comenta 
riba e prome 6 simannan cu e ta ocupando e posicion di 
Presidente di ATIA. El a bisa cu e simannan aki tabata in- 
teresante, cu el a cuminsa sina tur loke ta pasa den ATIA 
y e trabaonan como presidente. 

Un di e metanan cu ATIA a pone su dilanti y e mes como 
presidente ta pa mehora e relacionnan cu miembronan di 
ATIA y cu Gobierno. Pa cu e ultimo aki, el a bisa cu e ta 
bayendo den un bon direccion. 

ATIA a manda un carta pa tur mandatario y te n’e mo- 
mentonan aki nan a haya dos invitacion pa reuni cu 
Ministernan, e prome ta cu Minister drs. Booshi Wever y 
e otro cu Minister Presidente, Nelson Oduber. 

Riba e reunionnan, el a bisa cu esakinan a bai den un 
ambiente ameno y a resulta di ta hopi constructivo tambe. 
A discuti riba diferente topico y como resultado di e 
reunion cu Minister drs. Booshi Wever, ATIA a haya e 
oportunidad pa duna su comentario riba e maneho nobo 
cu ta bai wordo hiba na DIMAS. 

Esaki Irausquin ta considera hopi importante, ya cu na 
momento cu un decision ta wordo tuma y tin e feed back 
di e partnernan social, esaki ta trese cune un mihor deci¬ 
sion. 

ATIA ta considera cu na momento cu e relacion cu Go¬ 
bierno ta uno bon, lo discuti no solamente riba DIMAS, 
pero tambe otro asuntonan cu ta hopi importante pa 
Aruba. 

YAMA NOS 

HOTLINE 

1 |]KW1SIIU J-! 

733-8477 

NA Kl 0RAJ(l MOMENTO, PA GUALKE INFORMACION 



OFERTA Dl MEI combina CU "DIA Dl MAMA 11 pa tomprA Cn&h di Afis* 100,* paritet! 20% dicfescuento 
ariba: shelves & brackets. tarpaulins, *afety artides, knobs & pults, “Stanley" builders hardware, door locks & 
door dosers, plastic mouldings, beton mats, common wire, s lu m. & Steel nails, "An/efa' 1 paints Si sundries, wall 

panels. PVC pressure & sewage pipes & fittings, bicydes. 1 5% di descuento ariba; comforters, electrfc 
^ppliancesjtowel^^e^heets^howe^^citcher^urtamsdflbledothes^at^cales^sho^^oa^acks^^^ 

Celebrando nan crecemento hunto cu e empleadonan 

AIB Bank NV a tene nan “Success sharing meeting” 


R ecientemente Gerencia di 
AIB Bank NV a tene un 
encuentro cu henter su personal: 
e asina yama “Success sharing 
meeting”, na Oranjestad Kunst- 
huis. 

E meta di e meeting aki tabata 
pa analisa e prome cuartal di ana 
2007 cu a resulta exitoso pa AIB 
Bank NV. 

Gerencia a menciona cu e re- 
sultado preliminar pa e prome 
tres lunanan di ana a surpasa e 


expectativanan di e presupuesto 
2007 y e ana anterior. A duna 
gradicimiento na henter e per¬ 
sonal di AIB pa nan contribucion 
y tambe a comparti plannan pa 
e siguiente kwartaal di e ana aki. 
Tambe a probecha cu tur per¬ 
sonal tabata presente pa anuncia 
promocion di Drs. Fitzgerald E. 
Croes, mihor conoci pa Gerald, 
como Gerente Assistente di e 
“Corporate Lending Depart¬ 
ment”. 



Adhunto riba e potret nos por aprecia Sr. Herry Koolman, Assistant Managing 
Director, Sr. Emiliano de Cuba, Executive Manager Corporate Lending, Sr. 
Fitzgerald Croes, Assistant Manager Corporate Lending y Sr. Frendsel Giel, 
Managing Director di AIB Bank N.V. 



Gerald a drenta servicio di AIB 
Bank NV na januari 2004 como 
“Account Executive Corporate 
Lending” y na januari 2006 e’la 
wordo promovi como “Senior 
Corporate Account Executive”. 
Sr. Croes despues di a termina 
su estudio cu exito na e Facultad 
Financiero Economico di Uni- 
versidad di Aruba a sigui studia 
y a gradua na januari 2002 na 
Universidad di Tilburg cu e tesis 
titula “Venture Capital Investing: 
The role of financial contracts”. 
Sr. Croes ta casa cu Yahaira 


Maduro, tambe un joven profe- 
sional y nan tin dos yiu Dominic 
y Ariana. 

Gerald lo tin e responsabilidad di 
entre otro desaroya productonan 
nobo pa AIB Bank NV hunto 
cu Sr. Emil de Cuba, “Executive 
Manager Corporate Lending” lo 
guia y structura e departamento 
aki pa enfrenta e retonan nobo pa 
futuro. 

Gerencia y staff tabata masha 
contento di mira otro yui di tera 
desaroya su mes cual por ta un 
estimulo pa otronan. 



(antes En Wan Boy Supemaftet) Na San Nicolas' 


Henter Son Nicolas y verindtirio tn 
teeda invifø pa tøm celebra hmitn 
cu hos e GrnnApertwra otøi. 

Welcome Supermarket ta 
garemtisa di tin c jjrijsncui mas 
atøoticu tur otro swpemtercfldo nå Aruba 


1DMSZ0BHM /WpK, 

TTIK CiIlR/IER ;411P!EKirLWS4L PH 

Dobel celebracion na FCCA 

Maritza Tromp y Rosa Arends ta 
cumpli 25 ana di servicio 



D iabierna, 27 di april ultimo, senora Maritza 
Tromp Henriquez y senora Rosa Arends 
Figaroa a celebra nan 25 ana di servicio na FCCA. 
Nan a cumpli esaki dia prome di april 2007 y 
prome di mei 2007 respectivamente. Maritza y 
Rosa a celebra e logro aki meymey di nan cole- 
ganan y familiarnan. Na e ocasion aki Director 
Technico senor Peter van Poppel a hiba su discurso 
y a elabora riba e trayectoria di trabao di tanto 
Maritza como Rosa durante 25 ana. Segun senor 
van Poppel e hecho cu Maritza y Rosa ta tene nan 
celebracion hunto, ta pe un gesto di nan amistad 
y un senal di colegialidad y e bon cooperacion di 
semper entre nan dos. 

Maritza y Rosa ta e prome empleadonan femenina 
na FCCA den e sector tecnico. 

Maritza a cuminsa como “Calculator” y Rosa 
como “Zelfbouwbegeleidster”. Durante ananan 
FCCA a crece y a crea otro departamentonan den 
e sector tecnico. Nan ambos a bay forma parti di e 
asina jama “ Bedrijfsbureau”. Maritza a bay ocupa 
su mes cu maneho di e magazijn, tambe cu trata- 
mento di e kehonan tecnico di e casnan di huur y 


tambe cu preparacion di trabaonan pa e departa- 
mento di mantencion. Rosa a percura pa e entrega 
di bonnan di materiaal na clientenan cu tabata 
construyendo nan cas y tambe maneho di e bali 
informando e cliente riba tur aspectonan tecnico. 
Na 1996 FCCA a pasa den un re-organisacion 
grandi y aki Maritza a bira manager di “Facilitaire 
Diensten” y Rosa a bay forma parti di e departa- 
mento di “Onderhoud en Renovatie”. 

E ultimo funcionnan aki tanto Maritza como Rosa 
a ocupa te na ana 2004, na momento cu FCCA 
tabata mester di hendenan cu calidad y experticio 
den puestonan mas halto. FCCA a hasi un suplica 
na nan pa ocupa e funcionan aki. Maritza a bay 
ocupa e puesto di manager di “Incasso” y Rosa ma¬ 
nager di “Multifunctionele balie” cu ta funcionan 
cu ambos awor ta eherce. 

Senor van Poppel a describi Maritza y Rosa como 
personanan cu hopi similaridad, esta honesto, 
confiable, tranquil, serio, practico y servicial cu 
cliente, colegial, brevemente bon trahador y bon 
colega y cu e ta orguyoso di tin nan como colabora- 
dor y colega na FCCA. Senor van Poppel a felicita 
ambos y a gradici nan pa e bon trabao cu nan a 
ofrece FCCA y tambe e clientenan den 25 ana. 

A desea nan hopi ana mas cu FCCA. Directora 
Financiero, senora Rina Laclé, tambe a gradici y 
felicita Maritza y Rosa pa despues entrega ambos 
nan regalo y e acostumbrado envelop. Despues a 
sigi un brindis den compania di colega, familiar 
y invitado. E festeho a worde acompana musical¬ 
mente pa agrupacion musical EYES y presentenan 
a goza di e atardi aki. Maritza a worde compana na 
e ocasion aki pa su esposo Robert, su yiu muher 
Samantha y familiarnan. Rosa a worde compana pa 
su esposo Ruben, su yiu homber Francis, su mama 
y tata, su rumanan y demas familiar. 


GENERAL 


JciijjJJjG 

Un mucha ta comprende 
divorcio? 


E dolo di un famia kibra. Con un mucha ta 
comprende e cos aki? 

Un maestro di scol recientemente a mandami 
un poema scirbi pa un di su studiantenan 
entitula: “Un mucha ta comprende?” cu mi ta 
desea di comparti cu bo. 

“Un topico hopi delicado: Un mucha ta 
comprende e separacion gradual di un muher 
cu un homber? Memorianan ta persigui mi 
pensamentonan; e palabranan hopi 
espantoso ey; pakico mi no por lubida e 
menasanan cu mi a tende ?; mami a worde 
pusha, y e vaas cu ta riba flur; mami ta yora 
di dolo; y papi ta core sali; mi ta congela den 
e scenario cu ta bolbe cada bez den mi 
mente. Mi no por a yora; mi no por a papia. 
Pakico? Mi ta yen di miedo y tristeza, pero 
niun lagrima a cai di mi wowo. “No bisa 
niun hende ” nan ta bisami. “OK, ta bon, 
mi’n ta bisa niun hende, pero ... ” “No, niun 
hende ” 

Claro cu mi no a bisa niun hende. Ayo cuido, 
e famia cu mi kier. Na su luga tin algo 
horendo; mentira, pretencion, hostilidad. 

Un mucha ta comprende efrieldad den aire; 
e palabranan malo cu ta skeiro; e anochinan 
cu nan no t’ey? E odio ta sigui crece. Mi ta 
tapa mi oreanan cu mi man. ‘Pakico nan ? 
Pakico ami? Pakico mi famia?' Mi no ta 
comprende ”. 

Un poema masha emocional, sin duda, cu ta 
papia di e tragedia real di divorcio. 



Guyabastraat 4, Dakota Tel: 582 4748 



^ SETAR 

SETAR ta informa tur usuario di 
Blackberry cu pa motibo di trabounan di 
mantencion riba e infrastructura di e 
continentenan di America, lo no tin 
servicio di mail tampoco di internet: 

Diasabra 12 di mei, 2007 

entre 2’or di marduga pa 8’or di mainta. 

Impresionante presentacion y exposicion di 

Pasantia di IPA 


D iabierne ultimo, Instituto Pedagogico Arubano (IPA) 
tabatin un tremendo presentacion y exposicion di 
Pasantia Internacional di e studiantenan di di tres ana di 
ensenansa primario y di Informatica di di dos grado. 

E paisnan di pasantia ta: Estados Unidos-Pittsburgh, 
Cuba, Costa Rica, y Hulanda. Ta paisnan unda e studian¬ 
tenan a cursa y sina mas di e paisnan unda nan a haci nan 
pasantia. 

Asina por a mira diferente exposicion manera e bishita na 
Pittsburg, Cuba, y Costa Rica. Esaki t’e paisnan cu e stu¬ 
diantenan di di tres ana di ensenansa primario a bishita. E 
otro exposicion di Hulanda y Pittsburg pa loke ta Infor¬ 
matica. 


Hopi persona, y sigur mayornan di e studiantenan a acudi 
n’e anochi di presentacion y exposicion aki. 



NA Kl ORfl, Kl M0MENT0, PA CUALKE INF0RMACI0N 

Gobierno a aproba plannan pa hotel y cancha di 

golf na Seroe Colorado 


S egun e desaroyadornan 
di e proyecto di Sun- 
rise Development Group, 
Gobierno di Aruba a duna 
aprobacion pa desaroya tres 
hotel y un cancha di golf na 
Seroe Colorado, specifica- 
mente na Baby Beach y Boca 
Grandi. Aparte di hotelnan 
di 5 streya, Sunrise tambe lo 
realisa facilidadnan manera 
casino, tienda, un campo di 
aven tura pa mucha y un cen¬ 
tro di buceo. Tambe lo con- 
strui vivienda y unidadnan 


di time-share. Ta trata aki 
di desaroyo di alrededor di 
300 hectare di tereno.Aruba 
Rock Hotel & Spa ta bira un 
compleho di hotel na sureste 
di KIA. Boca Grandi Beach 
Hotel lo bin directamente na 
e beach cu ta carga e mesun 
nomber. 

Y na Baby Beach un facilidad 
di hotel lo worde realisa cu 
ta usa awa como elemento pa 
decoracion. 

E cancha di golf di 18 hoyo lo 
ta di nivel internacional. 


Sunrise Development Group 
ya for di 2004 ta den conver- 
sacion cu Gobierno di Aruba 
encuanto realisacion di e 
proyecto aki, cu tabata pas 
den e campana electoral di 
MEP pa eleccion di 2005, den 


cual e partido a haci e com- 
promiso pa desaroya e parti 
aki di Aruba turisticamente. 
Sunrise Development group 
a worde estableci pa un grupo 
di comerciante inovativo y ta 
consisti entre otro di Albert 


Best, arcitecto y fundador di 
Archis Design Group; Ken¬ 
neth Best, miembro di staf di 
Hart Hotels; Brent Gephart, 
Alteren; Ed Gowan, Arizona 
Golf Association; y Alex 
Nieuwmeijer di Divi Resorts. 



Bistå for di aire di Aruba Rock Hotel & Spa 



Desaroyo na Boca Grandi 



Desaroyo na Baby Beach 


ARUBA ROCK GOLF COURSE 



Cancha di golf 


Cas di Cultura ta debuta como productor cu obra di teatro musical 

Premiere di ‘Trevia, e garado di djaka’ 


T in hende muher cu ta bunita 
di pafo, pero djaka di paden! 
Ken por stop nan teror?’ Esey 
comunidad di Aruba lo por haya 
sa dia 1, 2, y 3 como tambe dia 6, 7, 
y 8 di juni venidero den e obra di 
teatro musical “Trevia, e Garado di 
Djaka”. Director di Cas di Cultura, 
sra. Vicky Arens durante e confer- 
encia di prensa na Fatum ayera a 
anuncia e musical cu talentonan 
100 porciento arubiano y cu canto 
y actuacion completamente na 
Papiamento. ‘Simbolicamente nos 
ta celebra e di 50 aniversario di 
ponemento di e prome piedra di e 
edificio di Cas di Cultura cu nos 
debut como cas di produccion’. 
Carchinan na rason di 15 florin 
ta obtenibel na Cas di Cultura, 
Fatum, YMCA San Nicolas y cerca 
e actornan. Un danki special ta 
bai pa patrocinador principal di e 
musical cu ta e compania di seguro 
Fatum, hunto cu otro patrocina- 
dornan manera UNOCA, Fonds 


voor Amateurkunst en Podium¬ 
kunsten, Aruba Lottery y AHATA. 
E produccion aki ta un muestra cu 
nos mes hendenan tin e talento pa 
actua, canta y baila den produc- 
cionnan cu a proba di ta exitoso 
den exterior. 

E storia di e musical ta trata di un 
internado di mucha muher cu ta 
worde goberna pa un ministro. Un 
par di mucha muher, e djakanan, 
na cierto momento ta rebeldia y 
tur hende ta man na cabes te ora 
e extravagante y cautivante Trevia 
ofrece pa caba cu e rebeldia. 
Talentonan local: 

E musical ta un storia clasico, pero 
hinca den un bachi moderno y 
contemporaneo cu lo ta reconocibel 
pa comunidad arubiano. ‘Trevia, e 
garado di Djaka’ ta originalmente 
un storia scirbi pa Geert Kim¬ 
pen. Produccion ehecutivo ta den 
man di Vicky Arens, director di e 
musical ta Joan Danies, canto di e 
solista ta na encargo di Tica Giel 


y e canto coral na encargo di Rose 
Marie Provence. Coreografia ta den 
man di Alydia Wever. E actornan 
principal di e obra ta Cathy Her- 
nandez (Trevia), Hilyann Croes y 
Zoé Timmer (cu ta parti e rol di 
Mucha Muher Pia Manca), Suhaila 
Alders (Ministro) y Semi Chahmi 
(Homber Macabro). 

Stimula interes pa Teatro: 

Durante e conferencia di prensa, 
director di Fatum, senor Diego 
Frånkel a expresa di ta contento di 
por aporta na e prome produccion 
propio di Cas di Cultura. 

E director di Fatum ta anadi cu 
mester crea mas interes di comu¬ 
nidad, principalmente hobennan, 
den teatro, arte y musica. Pesey 
Fatum a haya e iniciativa di Cas di 
Cultura pa bini cu e musical uno 
hopi bon. 

Director di e musical, senora Joan 
Danies a bisa cu trahando cu e 
elenco hoben ta dun’e sumo satis- 
facion pa mira cu e proceso di e de¬ 


saroyo personal di e actor ta tuma 
lugar pa medio di teatro. ‘Hopi 
biaha nos ta tende critica riba e ho¬ 
bennan pero nos no mester lubida 
cu bao di cada dak di un hogar 
tin cierto problemanan social’, e 
ta splica. Pesey e ta di opinion, y 
esaki ta proba tambe, cu cada disip- 
lina di arte y muy especialmente 
teatro por contribui grandemente 
pa laga hoben sina con pa confron- 
ta problema y bira mas sigur di nan 
mes. Sra. Arens ta spera cu e obra 
musical aki ta e comienso di Cas di 
Cultura pa bin cu mas produccion 
pa hobennan. 

Sra. Arens a finalisa yamando un 
danki grandi na tur colaborado 
y mayornan, especialmente na 
patrocinadornan Fatum N.V. y 
Unoca, cu a kere den e proyecto 
aki. E elenco, team artistico y team 
di produccion ta spera cu ‘Trevia, e 
Garado di Djaka’ lo cay na agrado 
di un y tur. ‘Un bida sin teatro ta 
manera un stoba sin saus!’ 

3rd J r. Ranking 
Tournamentna 
caminda 

D uran te e dianan di May 17-20 lo tuma lugar na Aruba 
Racquet Club e di tres competencia di 2007 valido pa Jr. 
Ranking di Aruba. E competencia aki patronisa pa Caribbean 
Mercantile Bank y organiza pa Sanchez Tennis services ta tu- 
mando lugar pa tres an ja caba. CMB ta aporta na e deporte local 
y recreacion sano na unda e hubentud por comparti cu otro y 
asina sigui desarrolla valornan importante manera disiplina. Sin 
duda ta un competencia unico y nos ta espera hopi participacion 
di e muchanan. Tambe durante e Diasabra di e competencia 
lo ta bai tin un DJ party cu tur e participantenan pa asina sigui 
disfruta. 

Tur e hungadornan cu kier participa lo por pasa na e oficina di 
e club of via e-mail na sancheztennis@setarnet.aw promer cu dia 
14 di May. 



JUWLEKO 

7/€ ARUBA REFINERY 

Post Office Bqx 2150 * San Micolas, Aruba * Telephone 011,297,569,4500 * Facsimife 011.297.589,4302 

Operator Technicians 

Valero Aruba Refinery is pleased to announce several open positions for Operator Technicians 

Summary Description: 

Entry level position. Designated as trainee status. Is required to attend and pass classroom instruction periods and On The Job Training Programs. Once basic training is 
completed will be responsiblefor the operation of assigned unit(s) and systems(s) in a safe,environmentally responsible,and efficient manner, to meet the targeted feed 
and production rates, and products quality specifications according to the refinery running plan. 

Job Requirements: 

o On completion of initial phase of training, as a qualified Operator Technician in training, is expected to be proficient in, and knowledgeable about,:safety, PPE,fire 

fighting, housekeeping, company rules and regulations, work permits, SP/SOP's, operations work procedures, English language, and basic computers. SAP 
functionality, materials nomenclature, planning & scheduling techniques and tools - basic 
o Will be required to perform varied duties in accordance with day to day operation needs,general tasks in accordance with qualifications and as deemed 
appropriate by first line supervision and management, 
o Is expected to continue training and progression in accordance with Career Progression Planning. 

o Offered positions are rotating shift,which include working weekends and holidays.Since our plant operates on a 24-hour day basis, the candidate's ability and 

willingness to work overtime is required. 

Candidate qualification will include: • MTS electrical diploma or equivalent 

• Pro-active attitude towards problem solving. 

• Optimal communication skilis, both verbal and in writing. 

• Secondary level English proficiency 

• Be able to function in a multidisciplinary team. 

• Letter of good conduct 


Interested candidates should fill out an application or submit a resume by May 21,2007 to: Valero Aruba Refinery 

Human Resources Department 

Lagoweg #5 

San Nicolas, Aruba 

Email: karen.gordon@valero.com 

Mas cu 100 flie a compei na Playa Pabao 



D ia 30 di april a tuma lugar na Centro di Bario Playa e ya tradicional 
subimento di flie. Un total di mas cu 100 flie a inscribi y pa e motibo 
aki e actividad a termina na momento cu solo tabata bahando. Hoben y 
adulto a traha nan flie pa bin competiti y mester menciona cu e aha aki e 
competencia tabata mas fuerte cu e ananan anterior. Directiva di centro di 
Bario Playa Pabao kier a gradici esnan cu a hasi e actividad aki posibel y ya 
caba a cuminsa riba e organisacion di “Dera Gai” y “Plan Vacacional 2007”. 

Valido pa Mei 04 2007 


B^nk Prijricren Wlsukn^hc^ue Ken ta ru 
Krk C lhripir iti OvfP puEHh'ij 
Ikh-kinjitn 


US Dollar 1.77 

C AN Dollar 1.59 

Engelse Pond Sterling 3.49 

Zwitserse Frank per CHF. 100 146.75 

Ned.Ant. Guiden per ANG. 100 98.00 

Japanse yen per JPY. 10.000 146.98 

EuroperXEU. 100 240.26 


1.78 

1.61 

3.54 

147.47 


1.80 

1.63 

3.60 

148.27 


100.00 biljetten 100.20 
chq./overboeking 100.00 


148.32 

242.45 


149.81 

244.89 


Provision di Devisa 1.3%. 

Sesun articuio 12 di Afkondigmgsbiad di Aru ba 1991 nr GT 32. 
Sanco Central di Aruba ta defini e tipo di cambio oficial pa 
e cambionan di pfaca exlrarhard. 

BANCO DI C ARI BE 

Nos ta honra Bo confianza 


Aruba Triathlon 
Association a organisa 
Aquathlon Series 

D iasabra 28 di April ultimo aruba triathlon association 

(a.t.a.) a organisa e tercer y ultimo de e aquathlon series pa 
2007.Crista Gonzalez a gana den e categoria di prinsipiante cu un 
tempo di 4:36. Den e categoria mueha te 10 anja Jeandre Wil¬ 
liams a gana cu 3:27 sigi pa Jair de Santiago cu3:37 i na tercer 
lugar Hector Gonzalez cu 4:07. Mueha te 13 anja Andrew Lar- 
monie ta gana cu 7:47. Den categoria 14-17 anja Dyonne Lopez 
ta gana cu 14:51 sigi pa Alexsander Robert cu 15:44 i Luis Cor- 
doba a keda na tercer lugar cu 17:39. Den e categoria 18-29 anja 
Gino Hodge ta gana cu 17:00. Den e categoria 30-39 anja Lucien 
Dirkzs ta gana cu 16:15. Den e categoria 40-49 anja Gert v Vliet 
ta Gana cu 16:41. Den e categoria 50+ Alex Tromp ta gana cu 
21:40 sigi pa Rubert Ammerlaan cu 21:57. E standing final ta 
como sigiente :Principiante Crista Gonzalez 750 punto.Mucha 
te 10 anja Jeandre Williams 650 punto sigi pa Jair de Santiago cu 
525 punto i na tercer lugar Cristian Arends i Hector Gonzalez cu 
500 punto. Den e categoria 14-17 anja Dyonne Lopez 750 punto 
sigi pa Alexander Robert cu 600 punto i Luis Cordoba cu 350 
punto. Den e categoria 18-29 anja Gino Hodge cu 500 punto.Gert 
v Vliet ta gana e categoria 40-49 anja cu 500 punto. Den e catego¬ 
ria 50+ Alex Tromp ta gana cu 750 punto sigi pa Rubert Am¬ 
merlaan cu 575 punto. A.T.A. kier recorda e atletanan i majornan 
cu e campionato national di aquathlon lo tuma lugar diasabra 12 
Mei 5:00 atardi na Rogers Beach den colony. 

M anera tabata spera e historico la¬ 
bor realisa pa e tercera base Alex 
Rodriguez, di Yankees, y e briyante 
shortstop dominicano José Reyes, di 
Mets, na cual a wordo nombra ganador- 
nan di e premio di pelotero di luna di 


April den Grandes Ligas. 

Rodriguez, cu desde e prome wega di 
e temporada nobo a zona su bat, den 23 
wega a disputa a logra un .355 di avg y 
ta lidera Liga Americana cu 14 home- 
run y 34 careda impulsa, un menos di 
cual a logra e 
boricua Juan 
Gonzalez, cu 
tin stableci e 
mihor record 
den e luna di 


april. Tambe e tercera base di origen 
dominicano a empata e record di tur 
tempo den Grandes Ligas den e luna 
di april cu 14 homerun, cu tabata na 
man di Albert Pujols, e primera base di 
Cardinales. Rodriguez no por a supera 
e anterior record ora e pasado diado- 
mingo tabata out cu double play den e 
wega cu a disputa y per de pa 7-4 contra 
di Boston. Apesar di no a bati e record, 
Rodriguez a bisa di ta sinti confortabel 
cu tur loke a logra den su di cuatro 


temporada cu Yankees. “Semper e 
cosnan final tin recompensa y esey ta 
loke a pasa, pa loke mi filosofia ta di 
no preocupa pa di ayera of manan sino 
awe”, Rodriguez a bisa. Rodriguez a 
gana ocho biaha e premio di hungador 
di luna y di cuatro desde cu a yega 
Yankees. Apesar di cumpli ya 31 aha, 
Rodriguez tambe a descubri cu cada dia 
ta sinti mihor fisicamente y cu tin hopi 
mas atletico na medida cu su carrera ta 
avansa. 

SCHEDULE FOR WEEK 18 I MAY 2 - MAY 9 


DISTURBIA 

matinee sat & sun:. . 12.25-2.30 

daily:.4.50-7.15-9.20 

late night fri & sat: . . 11.30 

FIREHOUSE DOG 

matinee sat & sun:. . 12.35-2.45 
daily:.5.10 

PERFECT STRANGER 

daily:.7.25-9.40 

late night fri & sat: . . 12.00 

HOT FUZZ 

matinee sat to tue:. . 11.50-2.20 

daily:.4.45-7.15-9.50 

late night fri & sat: . . 12.10 

ARE WE DONE YET? 

matinee sat & sun:. . 12.00-2.00 

daily:. 4.00-6.00-8.00- 10.00 

late night fri & sat: . . 12.00 

SPIDER-MAN 3 (sp-subtitled) 

Matinee sat & sun:. . 12.10-3.00 

daily:.5.45-8.30 

late night fri & sat: . . 11.20 

SPIDER-MAN 3 

matinee sat & sun:. . 1.10 

daily:. 4.00-6.50-9.30 

late night fri & sat: . .12.10 _ 

DRIVE IN 

MR BEAN’S HOLIDAY 

Thu & Sun:.8.00 

Fri & Sat:.8.00 - 10.30 


0 300 

Mon - Wed: 


8.00 


Sun and Wed: 

CAR CRASH 


Tei. 583-0318 www.thecinemas.aw 


Bo por cumpra ticket tambe na tur machin di Celltarl 


nderson Luis de Souza “Deco”, centro- 
campista di Barcelona, lo ta al menos dos 
siman abou debi na un lesion na su enkle robes 
cu a sufri durante e training diahuebs, segun a 
informa e club. 

Deco a bandona e sesion di trabou despues 
di ricibi un entrada di su companero Ludovic 
Giuly. Aunke a purba completa e training cu un 
verband, e brasileno finalmente a retira lesiona 
pa e vestuario. 

Despues cu e hungador a wordo someti na 
un resonancia magnetica den e clinica Asepeyo 


di Sant Cugat del Valles, e cuerpo medico di 
Barcelona a confirma cu Deco a sufri un lesion 
di grado dos na su enkle robes cu ta man tene 15 
dia pafo di veid. 

Asina, e centrocampista di Barcelona lo perde 
e wega di Liga contra di Real Sociedad y Betis, 
y e encuentro di buelta di semifinal di Copa del 
Rey contra di Getafe, cu lo disputa diahuebs 10 
di mei den e Coliseo Alfonso Perez. 

Si su recuperacion ta bay bon, Deco lo por 
reaperece den e wega di Liga, contra di Atletico 
di Madrid den Vicente Calderon. 

MiDICAl / HOME HEALTHCARE 

: Bo Em co randona bo mes cu un almosfeta 
calmo y prafasranalKJad Bo nu ta soporta ruid-o 
nif distracdon. bo li n mester di eapaoci propio 

T»wnK Tin bopi dtomcdbnrwi y tø bo m 
disfnuta di o tempo liter. Den otm momentonari lo 
bo m«tsr fciiendo cu ojtsiifirtnsn pr&fesi&nu! 

Civiihlitit: Bo fioanzanan ta pasaJi^o don un mal 
morndnlo. £ ta dtøbi na o Ealla di COmuyniteciorL 
bo mester di un hende pa yudabo orgemza esey. 

fincirL U n hende la ofrecabo e oporlun d-iid pa 
progresa y bo lin gana di taey. Pense dos tuaTia 
door di o tipn tfj -saenfitio cu lo tw& mwtør hå£i. 

Uo: Bo a gaata bopi rec^anEamønle. ingresotia n 
■exCra lo yega den fuluro cercano pa equilitHabo. 


VV|i: Un bervde ta wantabo pa dilata e ejcito ten 
bo tamra Bo la «p« di hop« mas., pens im 
baneranan mental gu la impeditra osoy 






I JtimUn pfoWfcma el desilueiM ta s^udi bu 
eonhanza. no give up. Cwwi Id cambifl y tø fcw 
hn un di dus opdiiunidad. 


^furpkc Tin hopi cos pa fiaei y no suficiefite tempo 
pa haci nan Bo mester renegooa plazonan prome 
c-u tø dø^siodo last 


Mj^iuriu: Bo ta pariiCuLirmerJe bon dan slfla 
é babilidadnan nubo Sigu* un cursb di troming of 
bujca un bu*j rfba 0190 cu sbo klor a sifls 


CupricumEui: Clima ta tens y Ira te o la como un 
Mte d- guor.i mas cu olru «*. &o mester eguipa 
bo mes y b-ai guera cu bo cabez na halto. 


\ruario: Bo siEuacion Tnanciero la reken di 
Z£ZZ alenocm y bo mester paga aigun cuenla e*tra. Un 
Tamiliar a oFrewbo ayudd den parate- awtW bo 
mester pldi'e. 

Pinen: Asuntonen pfofestønsl la sali for di men. 
Tin bendenan meEi den bo plannan. Turne 
drstancia y bo dedsionnen propio. 

S3 B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the first quarter of 2007. We can 
also provide these trainings as, customized In-Company training. 

► Effective Communication (starting April 23) 

► Magazijn Cursus ( Staring May 7) 

► Customer Seravice and Hanling Complaint (Starting May 8) 

► Supervisory Skiils (Starting May 14) 

► Public Speaking (Starting May 16) 

► Coaching Skiils for Managers and Supervisors (starting May 29) 

For additional information and registration piease contact us at 
Telephone 594-5533 / 587-7850 or Faxnumber 587-6011. 

Email: bpinterfaceaua@setarnet.aw Web Site: www.bpinterface.com 

UPGRADING PEOPLE IS OUR BUSINESS ! 



Exitoso 
competencia 
nacional di Cabay 
Paso Fiao aa 
Aruba 


F in di siman tabata tin na Aruba e com- 
petecianan Nacional 2007 di cabai Paso 
Fino. E competencianan a wordu juzga dor di 
e jueznan Internacional Sr. Miguel Pastrana di 
Puerto Rico y Faride Vivas di Venezuela. 

Mientrastanto na Medellin Colombia e potro 
Maximo de Alto Vista den e Competencia 
Grado A, Copa Cuidad de Medellin, despues 
di gana e prome puesto den su categoria, ta 
conquista e titulo di Gran Campeon Caballos 
de Paso Fino. 

Organizacion Caballista Arubano (OCA) ta 
orguyoso cu un criador/expositor Arubiano 
por a logra e titulo maximo akin a Colombia. 
OCA kier a manda palabranan di felicitacion 
na e propietarionan di Maximo de Alto Vista 
Herbert Merryweather y yuinan. Aki ta sigi e 
resultadonan di e Competencianan Nacional. 
Competencias de caballos de paso fino: 

Gran Campeon Cabalos de Paseo Trocha: 
Rescoldo de Alma - Aruba. 

Gran Campeona Yeguas de Paseo Trocha: 
Bamba II. 

Gran Campeon de caballos de Paseo Paso 
Fino: Capirito de Amistad. 

Gran Campeon Reservado Caballos de Paseo 
Fino: Sargento. 

Gran Campeona Yeguas de Paseo Paso Fino: 
Picardia. 

Gran Campeona Reservada Yeguas de Paseo 
Paso Fino: Mora Linda de OM. 


Mejor Caballo Castrado de Paso Fino: Mari¬ 
nero. 

Gran Campeon Caballos de Tro te y Galope: 
Financiero de Dinastia . 

Gran Campeona Yeguas de Tro te y Galope: 
Flor de la Canela. 

Campeona joven de Trocha: Gaviota de la 
Victoria. 

Gran Campeon Caballos de Trocha: Vic- 
torino. 

Gran Campeon Reservado Caballos de Tro¬ 
cha: Victorioso. 

Gran Campeona Yeguas de Trocha: Shahari. 

Gran Campeon Caballos de Paso Fino: Sona- 
dor de la Clarita. 

Gran Campeon Reservado Caballos de Paso 
Fino: Aramis. 

Gran Campeona Yeguas de Paso Fino: Sor- 
tija. 

Gran Campeona Reservada Yeguas de Paso 
Fino: India Impura de Dinastia. 

Yegua de Paseo Fuera de Concurso: Esper- 
anza del Campo. 

Ratificacion Fuera de Concurso Caballo de 
Trote y Galope: Candil. 

Ratificacion Fuera de Concurso Caballo de 
Trocha: Sonado de Villa Rocio. 

Mejor Expositor: Maritza Werleman 108 
puntos. 

Mejor Criador: Alex Mansur 146 puntos. 

Mejor Montador: Dairo Jimenez 202 puntos. 



CAT0CHI PRO DEPORTE 

Tin via liberpa hunga 

Federacion spario a retira e 
kaarchi for di David Beckham 

C omite di Competicion di RFEF a retira e kaarchi geel cu e ingles David Beckham a ricibi 
diadomingo contra di Athletic, pa cual por hunga diadomingo contra di Sevilla. 

Dicho kaarchi a sera un ciclo di cinco, pa cual e ingles tin un wega di sancion. Competicion a 
laga sin efeeto e kaarchi geel ey. 

Nos e-mail: 

mrtk i u f H awe m a Inta.cu ni 

Tel: 583-1400 
Fax:583-1444 


Dutch caribbean di landamento un exito total 

Landadornan Arubano a sobresali! 


E fin di siman largo Piscina 
Olimpico na Savaneta 
tabata brota di energia y ac- 
tividad. No menos cu 325 
competidor di 11 club, repre- 
sentando 8 pais, a competi den 
un ambiente amistoso cu otro 
den e “Dutch Caribbean Inter¬ 
national Swimming Champi- 
onships”. Clubnan di Corsow, 
Boneiro, St. Maarten, Surnam, 
Trinidad & Tobago, Barbados, 
Merca y Aruba a participa na 
e evento, cu landadornan den 
edadnan hoben, variando di 6 
te cu 23 aha. Tabata pa prome 
biaha despues di varios aha cu 
Aruba tabata sede atrobe di 
un campeonato asina impor- 
tante di landamento y e tabata 
un tremendo oportunidad pa 
promove nos isla y demostra 
na e region e enorme progreso 
di nos landadornan. Na final 
di cuatro dia di competen- 
cia, e resultadonan a mustra 


TA HUUR 


Local na Acropolis 
Plaza 

pa un negoshi 50M2 
Afis. 1700,00 pa luna. 
Pa mas informacion 
jama 587-3083 
593-0581 


claramente e dominio di e 
landadornan Arubano. Nos 
representantenan di Stingray 
Swimming, bou guia di en- 
trenador Ismael Santiesteban, 
finalmente a titula campeon 
di e “Dutch Caribbean Inter¬ 
national Swimming Cham- 
pionships”, cu un margen di 
diferencia enorme compara cu 
e demas clubnan participante. 
A continuacion e resultadonan 
cu mas a sobresali: 

Medayanan. Riba e tabla 
di medayanan, por a nota cu 
Stingray Swimming a termina 
na prome lugar, ganando 49 
medaya di oro, 37 medaya di 
plata y 21 medaya di brons 
(total 107 medaya). Na se- 
gundo lugar a termina Sithoc 
Swim Club di nos hermana 
isla Corsow, cu 23 medaya di 
oro, 13 di pal ta y 12 di brons 
(total 48 medaya), mientras cu 
na tercer lugar por mira e club 
Vos di Surnam cu 14 oro, 12 
plata y 14 brons (total 40 me¬ 
daya). Ganadornan individual 
pa cada categoria. Den cada 
categoria di edad e puntonan 
obteni ta determina e ganador 
individual. Aki tambe por 
mira un dominio fuerte di nos 
landadornan local: Categoria 
mueha muhernan 8 aha y me¬ 
nos: Ginayla Arends (Stingray 


Swimming Aruba) Categoria 
mueha hombernan 8 aha y 
menos: Adrian Hoek (Sithoc 
Swim Club Corsow) 

Categoria mueha muhernan 
9-10 aha: Daniella van den 
berg (Stingray Swimming 
Aruba) 

Categoria mueha hombernan 
9-10 aha: Jordy Groters (Sting¬ 
ray Swimming Aruba) Catego¬ 
ria mueha muhernan 11-12 
aha: Ashley Chong (DOC 
Surnam) Categoria mueha 
hombernan 11-12 aha: Neal 
Widdowson (Merca) Categoria 
mueha muhernan 13-14 aha: 
Samantha Rahael (Marlins 
Trinidad & Tobago) Categoria 
mueha hombernan 13-14 aha: 
Gregory Marchena (Sithoc 
Swim Club Corsow) 

Categoria mueha muhernan 
15 aha y mas: Valerie Eman 
(Stingray Swimming Aruba) 
Categoria mueha hombernan 


15 aha y mas: Gordon Touw 
Ngie Tjouw (VOS Surnam) 
Records. 

No menos cu 41 record di e 
“Dutch Caribbean Champion- 
ships” a wordo kibra durante e 
fin di siman aki. Di esakinan, 
25 record awor ta riba nomber 
di landadornan Arubano! 

Puntuacion total. 

Un palabra di felicitacion 
na e ganadornan, na tur 
e landadornan, e clubnan 
participante, na e officials cu 
a yuda durante e fin di siman 
largo, na personal di piscina, e 
mayornan y publico cu a pone 
piscina tembla di ambiente, na 
tur e sponsornan y un pal¬ 
abra special di gradicimento 
na e Comite organizador di e 
“Dutch Caribbean Swimming 
Championships”, cu a dem¬ 
ostra cu Aruba ta un excelente 
sede pa eventonan deportivo 
grandi. 



Abona y ricibi bo corant preferi to na 
porta di fro cas tur mainta 




B 0 C 0 NECCI 0 NCU MERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa eumpre 
or order e producto? 

Nos ta bo solucion 



Pa mas informacion yama 


583-2459 of 583-0631 



PA TUR FIESTA 
PA MUCHA 

YAMA 

5923523 / 5838769 

D iahuebs, april 26 2007, Sava- 
neta Baseball Organisation a 
bautisa nan uniform di San Nicolaas 
Rangers na veid di Savaneta den 
presencia di nan sponser “Jan & 

Co”. 


Sr. Jan Leysner y Sr. Jan van 
Nes hunto cu e coachnan Johnny 
Rasmijn, Edward Cheong y Ruth 
Melfor a entrega e muchanan nan 
uniform nobo pa estrene e weekend 
cu a pasa durante nan wega. 


E mesun dia Savaneta Baseball 
Organisation a bautisa nan uniform 
di EM.C. Rangers na veid di Sava¬ 
neta den presencia di e madrinanan 
Patty Cheong y Susanita Maduro 
hunto cu coach Ruth Melfor y John¬ 


ny Paesch. E muchanan a ricibi nan 
uniform pa asina a estrene e week¬ 
end cu a pasa durante nan wega. Un 
pabien ta bay na Savaneta Baseball 
Organisation pa nan bautismo di 
uniform. 


Mihor nan luhida 

Hernan Crespo ta spera cu Chelsea lubida riba dje 



E delantero argentino Hernan Crespo, cu e aha aki 
a hunga den calidad via prestamo di Chelsea cu 
Inter Milan, a mustra diahuebs su speransa den cual e 
club ingles lubida di dje y ya cu su deseo 
ta sigui como hungador di Inter. 

“Chelsea tin fe cu 31 di e presente mei, 
e derecho pa bolbe, suficiente cu nan 
manda un fax. Pero, si nan no hasi esey, 
automaticamente ta produci e renovacion 
di e prestamo. Si nan ta di acuerdo cu 
ami, lo tin cu trata, pesey mes mas menos 
nan papia mas mihor pa ami mes”, Her¬ 
nan Crespo a bisa. 

E argentino, ademas, no ta duda na 
senala: “Chelsea tin awo cu pensa den e 
eliminacion di e semifinal di Champions 
League y den su proximo compromiso 
den e campeonato nacional, porta nan 
lubida dimi tambe”. 

“Nan sa loke mi ta pensa y si mi a 
yega na Inter tabata paso e tecnico José 
Mourinho y e presidente a hasi ami 
un favor personal, mi a pidinan dia cu 
Abrahimovic tabata desea renoba mi 
contract. Nan no tabata kier a pone mi 
riba prestamo, pero na final nan a hasi mi 
felis. Mi sa cu nan ta desea pa mi bolbe, 
pero mi motivacion di sigui den Inter ta 


un cuestion personal”, el a anadi. Hernan Crespo, cu 
como milanista a biba dos aha e final perdi contra di 
Liverpool, na e final nobo europeo cu a enfrenta di 


nobo cu ambos club, el a bisa: “Hunga ta un gran po- 
sibilidad di revancha. Milan tabata merece ta eynan, 
pero Liverpool ta awo consciente di su forsa”. 

E local Rafael Nadal a bisa cu e y su rival 
den e Bataya di Superficie, e suizo 
Roger Federer, cu el a gana pa 7-5,4-6 y 7-6 
(12-10) lo ta contento si nan ripiti e experi- 
encia di hunga den un pista mixto, di klei 
un banda y yerba di otro banda, paso a pasa 
dos ora y mei hopi pret. 

“Nos dos lo gusta cu e wega ey ripiti, ya 
cu no tin hopi mas ocasion di hunga den 
tera y yerba. Nos a pasa bon, disfrutando cu 
punto sin demasiado tension y hungando 
mas relaha”, el a splica. 

E hungador number 2 di mundo a admiti 
den rueda di prensa cu a caba e wega dis¬ 
puta na Palma Arena hopi cansa. 

“E wega tabata largo, cu cambio constante 
di movimento den hopi poco tempo. Mi 
pianan a sufri y a costa hopi adapta na e 
yerba”, el a senala. 

“Mi ta kere cu e publico tambe a diverti y 


si ami tabata un espectador mi lo gusta wak 
e number uno y dos di mundo, apesar cu 
no tabata un wega real, pero si interesante 
y hopi bon pa e promocion di tennis”, el a 
bisa. 

A anadi cu tanto e como Federer, ta cus- 
tumbra na hunga wega duro, largo, di hopi 
tension, pesey, e ta pret riba un pista di tera 
y yerba. 

E spano a senala cu tabata un esfuerso ex- 
tra hunga e punto riba e yerba liher. “E bala 
tabata pica malo y nos dos tabata dura hopi 
pa logra un punto”, el a manifesta. Nadal, 
asina mes, a admiti cu poco ora prome cu e 
wega, a registra aigun problema cu e yerba, 
pero esey a wordo resolvi cu rapides y sabi- 
duria. Finalmente, a destaca e gran amistad 
existente entre e tenista den e circuito y a 
bisa cu respet na Federer cu por ta su rival y 
amigo na mesun tempo. 



Demolay youth hin walk 2007 organisa pa IDEFRE 


D iasabra 12 di mei Aruba Chapter No.l Order of 
Demolay bou auspicio di IDEFRE ta tene nan 
promer actividad Youth Fun Walk di 5km. 

E evento aki lo wordo organisa door e miembronan 
di Demolay cu ta un grupo di mucha homber (12 pa 
21 an ja) cu ta organisa diferente actividad pa recorda 
fondo pa yuda otro hobennan of instancianan aki na 
Aruba. 

E ruta di e Youth Fun Walk ta como lo siquiente: lo 
start e caminata aki pa 5.30or di atardi riba e parkeer- 


plaats di Tele Aruba bira na man drechi bai direccion 
di Restaurant Marina Pirata, direccion di Spaans La- 
goenweg, despeus pa Isla de Oro (2.5km)unda lo bira 
bek bai direccion di Kukwisa School, subi e caminda 
Pos Chiquito bai bek direccion di Tele Aruba unda e 
caminata lo termina riba e parkeerplaats. 

E evento aki ta pa stimula e jovennan pa participa na 
un actividad sano y alabes yuda otro hobennan den 
necesidad. Aruba Chapter No. 1 Order of Demolay 
kier a invita alumnonan di tur scolnan secundario, 


deportistanan di diferente organisacionnan deporti- 
vo, recreativo y gruponan di scout di Aruba, fanati- 
conan di caminata y famianan completo pa forma 
grupo y bin cana den nos caminata. Lo cobra un 
suma di afl.5,00 pa persona pa participa y lo bai tin 
diferente doorprize e.o. week-end stay na hotel, din- 
ners for two, entrada pa cinema y hopi mas na final 
di e caminata. Pa mas informacion por yama Sport 
Centrum San Nicolaas Tel. 5848103 puntra pa Jacque¬ 
line of IDEFRE Tel. 5824987 puntra pa Nelson. 

Renaissance a eligi su Ekipo di e Prome Cuartal 


D urante un lunch y ceremonia di premiacion 
cu a wordo teni na Renaissance Convention 
Center, gerencia di Renaissance Resort a eligi su 
Equipo di e Prome Cuartal pa 2007. Un lunch buffet 
delicioso a wordo sigui pa e reconocemento special di 
empleadonan di e hotel cu ta celebrando nan di 5,10 
y 15 aniversario cu e compania. Esnan cu a ricibi un 
plakaat special como reconocemento di nan servi- 
cio fiel tabata Lucitania Mercedes - 5 aha; Michael 
Werleman, Isagani Villegas, Mireya Goncalvez-Rosa- 
rio y Carlos Cortez - 10 aha; Jacinto Diaz, Candida 
Ruiz, Diana Castillo, Iwan van Varsseveld, Magaly 
Willems, Sobeida Bislik, Javier Croes, Raymundo 


Trenidad y Herbert Martis - 15 aha. Pa e Equipo di e 
Prome Cuartal, nominadonan di e Heart of the House 
tabata Confesor Castillo, Stacy Hassell, Francis 
Tromp, Juan Carlos Alegre y Anibel de la Cruz, y 
tabata Confesor Castillo, kende ta traha pa e Depar- 
tamento di Ingenieria, cu a logra gana e titulo di 
Empleado di e Prome Cuartal pa Heart of the House. 
Castillo a ricibi su certificado y envelop, como tambe 
un boton special anunciando su titulo, for di Gerente 
General di Renaissance, Paul Gielen. E nominadonan 
pa Front of the House tabata Andre Kelly, Elaine 
Canninga, Ursula Phillips, Delores Ranger, Vanie 
Dinzey, Richard Santana y Rene Antonie Wilson. 


Tabata Canninga, un terapista na Okeanos Spa, kende 
a logra sobresali riba tur e otro nominadonan y gana 
e titulo di Empleado di e Prome Cuartal pa Front of 
the House. 

Pa e titulo di Supervisor di e Prome Cuartal, e 
nominadonan tabata Etelvina Ridderstaat, Lourdes 
Tromp, Fernando Orihuela, Jesus Antonio Alvarez y 
Francois Maduro. E ganador tabata Jesus Antonio Al¬ 
varez, un steward, kende tambe a ricibi su certificado, 
envelop y boton di Gielen. Pa titulo di Gerente di e 
Prome Cuartal, e unico nominado, Glenn Franken, 
di e Departamento di Ingenieria, automaticamente a 
bira e ganador. 


FESCA ta conmemora aniversario 

Enciclica di Papa Leon XIII - Rerum Novarum 

E ta fuente di inspiracion di ideologia social cristian 


S ervicio publico y politica basa 
riba e ideologia social cristian, 
tin un historia hopi largo y profundo. 
Su raiznan por worde haya den e 
pensamentonan Judeo-Cristian anera 
den e Testament biew y nobo. Dor 
di anannan e Mensahe Evangelico a 
sirbi como fuente di inspiracion y guia 
pa lidernan spiritual, filosofonan y 
lidernan politico, den traducccion di 
e Bon Mensahe como fundamentonan 
pa servicio religioso y publico. Tanto 
pensamentonan Catolico, Protestant, 
Hudieuw y pensamentonan humanista 
a influencia e doctrina social cristian 
manera nos conoce awe den Reino 
Hulandes. Un doeumento Catolico 
historico cu a influencia hopi e pensa- 
mento social cristian di iglesia y di e 
coriente politico cristian democrata, ta 
e enciclica di Papa Leon XIII, “Rerum 
Novarum” (=Tocante cosnan Nobo). 

Fundacion Estudionan Social Cris¬ 
tian Aruba (FESCA) cu ta e instituto 
scientifico di partido AVP, ta haye 
importante tambe pa e fuentenan di 
civilisacion politico haya atencion, 
pa duna e doctrina y pensamentonan 
cu ta basa riba esaki, un fundeshi mas 
trancendental y profundo. Noticianan 
di dia hopi vez ta domina nos atencion 
y ta kita bistå di e fundamentonan di e 
pensamento politico tras di accionnan 
y desicionnan politico. Sinembargo 
idealnan. Idiologia y conviccionnan di 
bida, mester sirbi politiconan, manera 
streanan na shelo tabata sirbi nabegan- 
tenan como guia pa mantene e curso 
corecto, pa hiba e barco sano y salbo na 


su destino. Profundisacion di e pensa¬ 
mentonan cu ta sirbi como e fuentenan 
di inspiracion y guia manera “ Rerum 
Novarum ” ta mes importante awe cu e 
tabata 116 aha pasa, ora cu Papa Leon 
XIII a promulga e carta abierta aki na 
tur obispo. Pa e motibo aki FESCA ta 
bai para keto na e aniversario di e doeu¬ 
mento aki y profundisa riba e valor di 
mensahe historico aki y su valor pa nos 
awe. Esaki lo sosode cu publicacion y 
leetura rond di e fecha di aniversario di 
“Rerum Novarum”, 

“Rerum Novarum” ta e prome 
enciclica social di Iglesia Catolico. El a 
worde promulga dor di Papa Leo XIII 
diavierna 15 di Mei 1891. E tabata un 
carta habri dirigi na tur obispo y ta tra- 
ta e condicionnan di clasenan trahador. 
Den e manuscrito, Papa a demostra su 
apoyo na e derecho di trahadornan pa 
organisa nan mes y forma sindicato, 
pero sin acerca e socialismo marxista, 
pasobra tambe el a apoya e derecho di 
propiedad priva. Ademas e ta pone e 
relacion entre gobierno, empresanan 
priva, trahadornan y Iglesia na dis- 
cucion y ta propone un organisacion 
socio economico cu despues lo a worde 
yama cooperativismo. Hopi posicion cu 
ela tuma y declaracionnan cu ela haci 
a bira topico di debate despues. E mes 
un topiconan aki tabata puntonan di 
discucion central dor di e revolucion 
industrial. Den e doeumento por nota 
cu Papa Leo XIII, como cabezante 
di Iglesia Catolico, ta yuma y decreta 
e posicion di Iglesia pa cu e bida di 
trahador y ta basa su mes den esaki 


riba puntonan esencial di fe den cual e 
dignidad y libertad di hende ta central. 
E problema creciente di trahadornan 
y sociedadnan democratico moderno e 
tempo ey, a haya contesta den e “manu¬ 
al di Iglesia” Rerum Novarum aki. 

Cu e enciclica aki, Iglesia kier a para 
e intentonan pa deshaci di Cristian- 
ismo den asuntonan cu ta trata e clase 
trahador. Tabata trata di un periodo 
den cual e rol di Iglesia tabata cai pa¬ 
sobra den e sectornan popular cristian 
y hasta cerca clero catolico, tabata tin 
inclinacion pa bay sostene pensamen¬ 
tonan revolucionario. Generalmente 
ta worde acepta cu Rerum Novarum a 
bira un di e fuentenan importante pa e 
doctrina Democracia Cristian y un pie- 
za clave den e doctrina social di Iglesia. 
Papa Leo XIII a euminza descubri hopi 
di e inhusticianan na cual e clase traha¬ 
dor tabata worde someti. El a rechaza 
e teorianan di socialismo marxista y a 
defende e propiedad priva. E tabata di 
opinion cu solucionnan lo a bini di e 
accionnan comun entre Iglesia, estado, 
dono di trabao y trahadornan. El a de- 
scribi e principionan pa busca husticia 
social den economia y industria. E 
pensamento di cooperacion entre dono 
trabao, representante di trahadornan y 
gobierno (por ehempel “poldermodel” 
Hulandes) ya por worde senala den e 
doeumento aki. El a duna Iglesia un rol 
di mediador, tratando di defende esnan 
mas debil pero alavez pa adverti nan pa 
no permiti nan mes pa cay den tenta- 
cion di comunismo. Ademas el a senala 
cu ta un eror cu un clase di comunidad 


mester ta enemigo di e otro. E enciclica 
ta condena tambe e sistema capitalista 
descontrola como causante di pobreza y 
degradacion di hopi trahador y a acepta 
e concepto di John Locke, cu aeumu- 
lacion excesivo di biennan ta inhusto. 
El a recorda esnan rico y dononan di 
trabao cu “no por considera e trahador 
un esclavo; cu mester respeta e dignidad 
di hende y e nohleza cu e caracter cristian 
ta agrega na hende. ” El a afirma cu cada 
trahador mester ricibi un sueldo cu ta 
permitie, ademas di sobrebibi, hiba 
un bida cu por considera comodo. Si e 
acepta mal condicionnan laboral debi 
na necesidad of miedo, e trahador por 
worde considera victima di inhusticia. 
Basando su mes riba autoridad di Igle¬ 
sia den asuntonan social y di e acepta- 
cion di capitalismo (pues e no ta discuti 
ni e propiedad priva ni e autoridad di 
dononan di trabao den nan negoshi), e 
papa ta manifesta e necesidad di adopta 
medidanan na fabor di obreronan, cu 
e intervencion di estado. Por ehem¬ 
pel den fiha normanan di higiena y 
seguridad na trabao, descanso semanal, 
limitacion di horanan y dianan di 
trabao. Pero e alternativa no por tabata 
socialismo pa dos motibo: socialismo 
ta ateista y colectivista y ta atenta pues 
contra e propiedad priva cu ta esencial 
pa mantencion di e familia cu digni¬ 
dad. Hopi di e posicionnan di Rerum 
Novarum a worde completa den enci- 
clicanan cu a sigui, especialmente den 
Quadragesimo Anno (1931) di Pio IX, 
Mater et Magistra (1961) di Juan XXIII 
y Centisimus Annus di Juan Pablo II. 

Inspire a 
entretene 
muchanan di 
YMCA 

E team di INSPIRE, originalmente trahadornan di Front 
Desk y Bell Staf di Divi tin un meta di trece intretenimento 
y educacion pa e muchanan di Aruba. Nan prome proyecto taba- 
ta pa entretene e muchanan di YMCA. 

Dia 20 di april nan a presenta un pelicula na YMCA San Nico¬ 
las. E muchanan di YMCA Dakota a worde transporta cu bus na 
YMCA San Nicolas. Popcorn y co’i bebe a worde sirbi na e mu¬ 
chanan pa e Inspire Team na unda cu e Leidsternan por a tuma 
un break y tambe a sinta wak e pelicula. Inspire Team tin un otro 
proyecto na juni. 



D.r.p.d.:Beatrg^B)WM, Filo Figaroiplyearl oike, Shadaiss 
Vivian Heyliger^veline Boekhoudt/T/lagaly Winklaar, Betii 
Yee Ting Held, Raymond Maduro,y Nelson Perez(abao). 

A anuncia un Boutique Resort & Condominio nobo 

Casa Alba a bira un realidad 


C asa Alba, un boutique resort & condominio 
nobo, a worde anuncia e siman aki. E proyecto, 
un concepto inovativo concebi na Aruba, lo conta 
cu residencianan priva di alta clase cu facilidadnan 
unico di resort. 

E desaroyadornan di e proyecto, Carlos & Millie 
Profet, di INARCH N.V., ta raporta cu e proyecto a 
worde perfecciona den e ultimo dos ananan aki cu 
benta y construccion cuminsando den futuro sercano. 

Casa Alba ta situa riba e caya principal di Oranje- 
stad pa Santa Cruz cu ta pasa dor di e area conoci 
como Morgenster. E area ta centralmente situa y serca 
di aeropuerto Reina Beatrix y Oranjestad. 

Casa Alba lo wordo construi riba mas di 5,947 pia 
cuadra di tereno eigendom cu un diseno exclusivo 
Caribense di villa y landscaping. E comunidad ta 
sera y lo ensera 21 condominio luhoso, variando den 
tamano di suitenan di un camber pa suitenan di dos 
camber y penthouses. 

Pareha Profet ta splica cu loke ta distingui Casa 
Alba t’e tamano di e unidadnan ofreci ya cu nan a 


aloca 83 m2 of 1,000 pia cuadra pa e unidadnan di un 
camber y 167 m2 of 1,800 pia cuadra p’e suitenan di 
dos camber, tur acaba cu marmer y graniet importa, 
incluyendo cushinanan completamente equipa y cam¬ 
ber, bano y areanan exterior elegantemente disena. 

E areanan comun di Casa Alba lo conta cu un 
clubhouse di alto estilo, cual t’e cas di plantacion 
historico completamente restora cu awor ta presente 
riba e propiedad. 

E lobby lo disfruta di servicionan di concierge, un 
area di recepcion, un lounge y un centro di negoshi 
multi-funcional como tambe sala di reunion. 

E restaurant di Casa Alba lo ofrece un menu consi- 
stiendo di specialidadnan local cu un interpretacion 
moderno, cu areanan paden y pafo pa sinta, cu e por- 
cion di resort y huurmento transeunte bao di maneho 
capas di e miembronan di famia Profet. 

Un piscina, jacuzzi, landscaping tropical, fontein- 
nan y watervalnan lo complementa e formacionnan 
natural di piedra, caminda pa cana, gazebos y areanan 
di recreacion. Equipa cu liftnan priva y acceso di Wi- 


Fi, Casa Alba lo atrae un segmento solido di comer- 
cientenan internacional cu ta determina pa biba den 
climanan cayente y opera den un economia global. 

INARCH, Interior and Architectural Design, a 
worde estableci na 1984. E empleadonan ta consisti 
di Interior Designers, miembro I.I.D.A., Arcitecto y 
Ingeniero Structural cu ta entrena na Merca, Hu- 
landa y Colombia. E experticio “In house” ta permiti 
INARCH di tuma na su encargo un variedad grandi 
di proyecto incluyendo complehonan residencial, 
comercial, hospitalario, institucional y industrial, 
pa plannan di interior y arcitectonico, ambos na 
Aruba como na exterior, usando e desaroyonan mas 
moderno di computer pa CAD, estudionan di 3-D y 
presentacionnan di Solid Modeling. 

Proyectonan di INARCH na Aruba ta inclui e 
diseno interior di oficinanan di Meta Corporation, 
oficinanan Corporativo di Sonesta Hotels & Casinos, 
Sealand, Coca Cola, Renaissance Cinemas, Shopping 
malls, Marisol Building, Architectural & Structural, 
Retail, Officinanan & Condominionan. 

Organisacion di 8° Encuentro Int’l di Educaciony Pensamiento 

Ta invita tur hende pa probecha di e 
oportunidad unico aki 


O rganisacion di 8° Encuentro Interna- 
cional di Educacion y Pensamiento 
ta duna di conoce cu pa loque ta trata di- 
anan di conferencia diabierna 4 y diasabra 
5 di mei ainda por inscribi na e mesa di 
registro, cu ta situa den e lobby di Radis- 
son Hotel. Inscripcion por sosode di 7‘or 
di mainta riba e dia di conferencia of un 
dia anterior te cu 3‘or y mei di atardi. 

Riba e fechanan menciona, di 8’or y mei 


mainta te 6’or atardi, e conferencia ta ofre- 
ce diferente mini- taller, lectura cortico y 
otro presentacionnan. E participante mes 
ta traha su programa di dia y por scohe 
e entre topiconan manera: Development, 
Competencies & Education, Historical-cul- 
tural perspective on development , Training of 
professionals, Thinking skilis and strategies, 
Community work, Empowerment & social 
work, Civic education, Citizenship compen- 


tencies , To educate or not to educate, Culture 
&arts ; en fin, un scala grandi, cu hopi va- 
riacion, cu ta trata e.o .formacion den arte, 
educacion, organisacion, formacion di ablidad 
di pensamento, desaroyo etico, moral, civico, 
social y emocional 

Organisacion di 8° Encuentro Inter- 
nacional di Educacion y Pensamiento ta 
invita tur hende pa probecha di e opor¬ 
tunidad unico aki. 



HOTLJNÉ 


733-8477 


Digicei 



Revolucion den mundo di comunicacion na Aruba 

Museo Numismatico ta sostene un partnership cu G MG Group 



C C Esaki ta tempo di tecnologia avansa y di 
inovacion,” Desiree Croes, directora di Museo 
Numismatico ta expresa, “m’a bisa hopi biaha, mi 
ta kere cu fundacionnan tambe mester haci uso 
di varios netwerk, inclusivo di tecnologia. E lo 
duna mas aporte na nan trabao, den nos caso t’e 
museonan di Juan Mario Odor mester hana tur 
atencion, pesei nos ta opera dos website y nos ta 
creando un database digital di nos coleccionnan.” 

Desiree a tuma un paso grandi dor di pone un 
‘booth 5 disponibel den Museo Numismatico ca- 


minda e producto MALOCA lo ser localisa. 

E concepto nobo aki ta acumula hopi informa- 
cion y ta pone esaki disponibel pa conveniencia 
di tur bishitante. MALOCA ta un software cu a 
ser traha aki na Aruba. E software ta ser poni den 
IPAQ, y ta bira un mini computer cu ta fit den e 
palma di bo man, e IPAQ ta ser traha pa Hewlett 
Packard, kendenan a declara tambe cu nan ta hopi 
satisfecho di por ta parti di e proyecto aki. 

“Mi ta di opinion cu MALOCA ta un super 
producto, desaroya pa mira un cambio grandi na 
Aruba riba tereno di tecnologia, un 
producto cu por trece hopi exito tambe 
pa comerciantenan local”, Desiree ta 
anadi. “Ta obligacion di tur fundacion 
na Aruba pa nan tambe busca manera 
di trece entrada pa nan fundacion, 
esaki aparte di e subsidio cu nan ta 


ricibi di Gobierno”. 

No solamente GMG group lo promove MA¬ 
LOCA nacional y internacionalmente, pero tambe 
Museo Numismatico Aruba ta haya un cabey’boto 
den tur promocion, pasobra ta aki lo e ser distri- 
bui. GMG Group ta considera Museo Numismati¬ 
co un trademark pa Aruba, y sigur kier crea mas 
trafico di hende pa cu e museo specifico. 

“Mi ta mira cu nos ‘partnership 5 lo trece sola¬ 
mente beneficio mutuo, y mi ta spera cu e forma 
nobo aki, den tur sentido, lo por ser usa como 
ehempel pa crea communicacion y eventualmente 
crea mas ‘partnerships 5 entre e inversionistanan 
y fundacionnan local. E inversionistanan mester 
tin e vision si pa contribui cu Aruba den forma 
substancial, esaki ta un bon forma di duna algo 
bek na e comunidad caminda cu e ta trahando 
Capital. 55 

Renaissance Convention Center cla pa e gran dia 


Dia di Mama ta cuminsa cu “Brunch” 

special riba su dia 



D en cuadro di e celebra- 
cion pa dia di Mama, 
Renaissance Convention 
Center ta presenta un fabu- 
loso brunch riba diadomin- 
go 13 di mei cuminsando 
for di 10’or di mainta te cu 
2’or di atardi. Aparte di un 


sabroso brunch, Renais¬ 
sance Convention Center 
lo tin musica en bibo di 
Vale Croes, e acostumbrado 
“kids corner”, “doorprizes” 
y mucho mas. 

E brunch fabuloso aki ta 
consisti di un breakfast 



buffet, salad station, seafood 
station y pa tur e aman- 
tenan di cuminda italiano 
un pasta station. Tambe lo 
tin e acostumbrado om¬ 
elette station. 

Renaissance Convention 
Center no por a keda sin 
corda riba e platonan favori¬ 
to di tur Mama prepara pa 
chef “chino” di Renaissance 
Convention Center cual ta 
un seafood chowder aru- 
biano, un surtido extenso 
di “sushi”, pato cu un sauce 
delicioso, cabrito stoba y 
Red Snapper hasa cu un 
saus crioyo y pa termina un 
dessert station extenso. 


Pa tur e muchanan lo tin un 
“kids station” cu ta consisti 
di tur e cumindanan cu 
muchanan ta gusta manera 
mini pizza, hotdog, chicken 
tenders y batata hasa. Tam¬ 
be lo tin e kids corner pa 
entretene tur nos muchanan 
cu “face painting”, Pop¬ 
corn, “cotton candy” y e 
“Dino Jump” tan gusta. 

Na momento di traha e 
menu, Renaissance Conven¬ 
tion Center a pensa riba e 
gusto di famia completo y 
en especial tur Mama. E 
prijs lo ta solamente $35,= 
mas recargo pa servicio, pa 
adulto y muchanan entre 


5 pa 12 ana ta paga mitar 
prijs. 

Tur cuminda menciona 
mas Champana, mimosa, 
refresco y juice ta inclui den 
e prijs. 

Mas cu claro Renaissance 
Convention Center no por 
lubida riba e mamanan y 
lo verwen tur cu un regalo. 
Pa reservacion por yama 
na number 523 6404 of 
523 6405 pa asina bo famia 
completo tin un lugar 
sigura riba e dia bunita aki 
unda ta brinda homenahe 
na tur mama y unda mihor 
cu na Renaissance Conven¬ 
tion Center. 


Diadomingo awor 

Koffiermorgen di Cruz Cora 

R ode Kruis Aruba (Cruz Cora) ta organiza varios actividad durante henter e luna di mei, y e 
prome lo tuma lugar diadomingo awor caba! E koffiemorgen, cu lo a tuma lugar dia 13 di 
mei, a wordo adelanta pa diadomingo awor, 6 di mei, 2007! 

For di 9’or te Tor por pasa na e edificio di Rode Kruis Aruba na Dakota y por cumpra ticket di 
AFL. 7,= cu ta inclui un caha di dushi bolo y koffie of te. Tambe tin tur sorto di cos dushi cu por 
cumpra.Riba e mainta aki por registra pa bira miembro di Cruz Cora Aruba, tambe por registra pa 
bira boluntario. Tambe lo tin un mesa educativo cu informacion tocante tur e cursonan cu Cruz 
Cora Aruba ta duna, manera CPR, First Aid, EMT etc. 

Tambe tin e oportunidad pa experiencia un demostracion di prome auxilio den e edificio bieu y si e 
no ta den uso pa emergencia, e ambulans di Rode Kruis Aruba tambe lo forma parti di e demostra¬ 
cion aki.Si tin aigun hende cu kier haci donacion di cualkier cos dushi pa e mainta dushi aki, por 
tuma contacto cu Marietta na cel. # 592-4885. Tur cos ta bon bini y ta hopo aprecia! 

Rode Kruis Aruba account # 14.15.629- Aruba Bank. 


i 


AP FATRES 

f u n c r ii I home 

Tin masha atencion 
pa Carolina Raven 
na Mexico 

F or di momento cu el a pisa suelo Mexicano, por 
mira cu tin un interes grandi pa nos Miss Aruba, 
Carolina Raven. Asina p.e. por mira con Prensa 
Asocia (AP) a saca su foto na momento cu e tabata 
drecha su cabei pa bai registra su mes oficialmente. 
Manera ta conoci, nos Miss Aruba, Carolina Raven 
lo competi dia 28 awor na Mexico City p’e titulo 
maximo di Miss Universe, pa cual nos ta desee tur 
clase di éxito. 



Grupo di empleado di Valero 


Ta caba Marine Caterpillar Training cu exito 

V alero Aruba Refinery ta orguyoso di anuncia cu un grupo grandi di empleado di e 
departamento marino a ricibi nan certificado como prueba cu nan a caba e Marine 
Caterpillar Training cu exito. E empleadonan tabata parti den dos diferente grupo, e pro- 
me grupo a ricibi su certificado na november 2006 y e di dos grupo na april 2007. 

E Marine Caterpillar Training tabata consisti di dos parti, un parti teoretico (75% di e 
training) y un parti practico (25% di e training). E training tabata parti den cinco diferen¬ 
te seccion di cada un cuarenta hora. E seccionnan tabata: Sistema electrico y electonico 
basico; Sistema electrico y electronico di machine y motor; Motornan basico industrial y 
marino; Diferente tipo di motornan marino; y Motor marino 3516B. Tur participante na 
e training a demostra nan dedicacion completo dor di atende tur training; esunnan riba 
nan dianan liber y durante siman pa cuatro dia sigui. Durante ful e periodo di training e 
personanan aki tabata asisti tambe na e operacionnan marino diario. 

E empleadonan cu a gradua ta: Micheal Ras, Keith Stiell, Michael Danker, Siegfried 
Poterson, Rafael Maduro, Albert Saures, Pablo DaCosta, Jorge Panneflek, Juan Panne- 
flek, Michaelangelo Wester, Albertico Thielman, Vicco Merval, JP Tempelaars, Stanley 
Hunt, Patricio Flores, Dino Mauricia, Roland Tromp, Edward Lake, Jeffrey Schwengle, 
Rudolph Hengeveld, Seth Martijn y Albertico Thielman. JP Tempelaars a resulta e mihor 
graduado di e training. 

Valero ta hopi contento di un biaha mas por a brinda su empleadonan e oportunidad pa 
sigui desaroya nan conocemento pa asina por sigui cu e mision di tin un operacion sigur, 
predecible, confiable y ala vez siendo un bon bisiha pa comunidad . Un pabien ta bai na 
tur! 

Manan Aruba No Mester Cushina y por probecha 
di un Vlooienmarkt di Kita Sombre 


T ur caminda, na tur 
skina di Aruba e 
noticia a plama cu Diasabra 
awor, mayan dia 5 di mei, 
lo bay tin un Festival Di 
Cuminda Internacional 
combina cu un Vlooien¬ 
markt masha grandi mes 
den parkeo diferente arti- 
culo manera pa[]a pa hende 
muher, hende homber y pa 
mucha, sapato, tas, buki, 
hoyas, cos pa cas, muebles, 
y hasta un set completo 
di gym, y hopi cos mas. 
Loke ta mas importante 
den tur esaki ta e prijsnan 


increiblemente barata cu 
lo bai tin. di Iglesia Em¬ 
manuel na Tarabana. A ser 
informa cu e vlooienmarkt 
lo duna masha hopi hende 
un oportunidad unico pa 
cumpra cos cu nan mester 
pa un prijs cu no por ser 
compara. Henter e evento 
aki ta pa recauda fondo pa e 
expansion di e servicionan 
di Iglesia Emmanuel cu 
kier sigui sirbi Aruba den 
un manera aun mas eflci- 
ente y efectivo. Hopi trabao 
di parti di miembronan 
di e iglesia aki a bai den e 


preparacion di e Festival 
di Cuminda Internacional 
y Vlooienmarkt y nan ta 
extende un cordial invi- 
tacion na henter pueblo 
di Aruba pa bini y probe¬ 
cha di un dushi cuminda 
criollo di 8 diferente pais. 
Diasabra awor dia 5 di Mei 
por ta un dia cu henter 
Aruba no mester cushina. 
Lo tin cuminda tipico di 
Aruba, Surinam, Colombia, 
Venezuela, Jamaica, Peru, 
Haiti, y Sto. Domingo. 
Cada hende por scohe e 
cuminda di a pais cu e 


Directiva nobo pa 
Parlamento Hubenil 



D iabierna 27 april 2007, Asociacion Conseho Hubenil a tene eleccion cu e meta final 
di escohe un bestuur nobo pa e anja 2007-2008. A base di un votacion dentro di e 
Conseho Hubenil, finalmente nos por sera conoci cu e hobennan cu a worde elegi pa traha 
completamente na bienestar di nos organisacion y esun di nos hubentud en general. Como 
presidente a keda elegi e hoben Jairus Barry, sigui pa vice-presidente Angelino Vrolijk, 
secretario Aldrich Kelly, tesorero André Marin, comisario(a)nan Janice Maduro, Ysafelly 
Huertas & Ashan Tromp. E posicion di consehera general ta di Stephanie Croes. Un 
pabien ta bai na tur miembro di bestuur cu nan posicionnan nobo. Hopi exito den boso 
funcionnan y spera boso haci boso maximo esfuerzo pa eherce boso funcionnan di un ma¬ 
nera optimal. Tambe un danki special na tur e hobennan cu a vota pa e bestuur aki. Danki 
pa e confianza deposita den cada un di e hobennan aki. Keda pendiente paso pronto lo tin 
instalacion oficial di bestuur 2007-2008! 


kier. Actividad pa mucha 
tampoco lo no falta desde 
9 or di mainta te cu 4 or 
di atardi.Cada compra di 


cuminda of di articulo- 
nan di vlooienmarkt lo 
ta uncontribuicion na un 
tremendo bon causa. 

“Biba La Reina” 


Anfitrion Gobernador Refunjol a brinda riba 

salud di La Reina 


cu invitadonan durante ‘koninginnebar 


D en un ambiente completamente ‘oranje’ di e ‘Grand 
Ballroom’ di Westin Hotel, Gobernador Fredis Re¬ 
funjol diabierna ultimo a expresa e tradicional ‘Biba La 
Reina’ den compania di un variedad di invitado. Hunto cu 
staf di su Cabinete, Gobernador y su casa, senora Clarette 
Refunjol-Lopez, a yama representantenan di tur sector 
di comunidad bonbini. Tur ana ta organisa e asina yama 
‘Koninginnebal’ na honor di cumpleano di Su Mahestad 
Reina Beatrix. 

Esnan cu a yega trempan a haya e grato sorpresa di por 
a sali riba potret cu Gobernador y su senora. Esaki a cai 
hopi na agrado di e invitadonan. Banda di miembronan di 
Parlamento y Conseho di Ministro, e invitadonan tabata 
consisti di representantenan di dunadornan di trabao y 
gremionan sindical. Tambe por a nota representantenan di 
organisacionnan no gubernamental, sector di salubridad, 
sectornan comercial y bancario, sectornan social y educa- 
cional y diferente organonan di conseho. Invitadonan di 
honor tabata e 8 personanan cu a ricibi un condecoracion 
real e diabierna mainta durante e tradicional ‘lintjesregen’. 
Despues di un caluroso bonbini di Gobernador, a haci un 
toast entusiasma riba e di 69 ana di Su Mahestad Reina 
Beatrix. E grupo di invitadonan varia no solamente a 
disfruta di e ambiente ‘oranje’, pero alaves a haci uso di e 
oportunidad di conoce Su Excelencia Gobernador Refunjol 
mas di aserca, pero sigur tambe conoce otro invitadonan 
mas di aserca. 

Cabinete di Gobernador di Aruba ta mira bek riba un exi¬ 
toso Koninginnebal 2007 y ta gradici un y tur cu a duna su 
aporte na esaki. 

E potretnan adhunto ta duna un impresion di e ambiente 
di durante e Koninginnebal. Aki por aprecia Su Excelencia 
Refunjol y su casa, pero tambe staf di Kabinete di Gober¬ 
nador di Aruba. 

